
OpgeÓRa  aan 
pnof  dn  JP  Obenholzen 


Prof  dr  JP  Oberholzer 


Johannes  Petrus  Oberholzer  is  op  3 Oktober  1927  in  die  distrik 
Witbank  op  die  plaas  Straffontein  gebore.  Na  sy  skooljare  aan  die 
Cyferfontein  plaasskool  en  Hoogenhout  Hoërskool,  Bethal,  behaal 
hy  in  1945  die  grade  BA  (1947),  MA  in  Semitiese  Tale  (1957)  en  DD 
(metlof  1967)  aan  dieUniversiteitvan  Pretoria.  Hy  onderskei  homself 
reeds  vanaf  sy  skooljare  as  uitmuntende  leier.  Hy  was  hoofseun  in 
matriek,  huisvoorsitter  van  Voortrekkertehuis,voorsitter  van  die  Van 
der  Hoff  Teologiese  Vereniging,sekretaris  van  die  Afrikaanse  Studente 
Bond  (ASB)  en  voorsitter  van  die  ASB-tak  aan  UR 

Prof  Oberholzer  is  akademikus  van  formaat.  Hy  is  reeds  vanaf  1955 
lektor  aan  die  Universiteit  van  Pretoria,waar  hy  onder  meer  Semitiese 
Tale,  Bybelkunde  en  later  die  Ou  Testamentiese  Wetenskap  aan  die 
Kerk  se  teologiese  fakulteit  doseer  het.  Hy  is  aangestel  as  dekaan  en 
het  in  sy  dienstyd  in  die  hoedanigheid  geweldig  positiewe 
veranderinge  geïnisieer  vir  die  Kerk  ten  goede.  ’n  Eredoktorsgraad 
is  deur  die  Universiteit  van  Pretoria  aan  prof  Oberholzer  toegeken. 

Ses  studente  het  reeds  onder  sy  leiding  hulle  doktorale  studies  met 
die  OuTestamentiese Wetenskap  as  hoofvak,voltooi.  Prof  Oberholzer 
het  ook  tot  op  datum  op  ’n  omvangryke  skaal  gepubliseer,  veral  in 
die  vorm  van  ’n  groot  verskeidenheid  artikels  in  boeke,  tydskrifte 
en  koerante.  Sy  publikasies  strek  oor  ’n  geweldige  terrein  vanaf  sy 
primêre  vakgebied,die  Ou  Testament,oor  die  wye  teologiese  terrein 
tot  by  die  Suid-Afrikaanse  geskiedenis. 

Landwyd  is  hy  bekend  as  Bybelvertaler  en  hy  speel  ’n  leidende  rol 
in  die  eindredaksie  van  die  Nuwe  Afrikaanse  Bybelvertaling.  Hy  is 
steeds  besig  met  die  hersiening  van  die  Bybelvertaling  en  neem  deel 
aan  die  daarstelling  van  ’n  nuwe  Verwysingsbybel. 

Prof  Oberholzer  het  hom  nog  altyd  beywer  vir  die  Afrikanerkultuur. 
Daarvan  getuig  talle  van  sy  publikasies,sy  lewenslange  lidmaatskap 
van  die  FAK  en  SABRA,  sy  betrokkenheid  by  die  onderwys  en 
verskillende  kultuurliggame. 

Prof  Bart  Oberholzer  word  veral  onderskei  as  kerkman.  Dit  is  veral  op 


die  gebied  waar  daar  groot  agting,  respek  en  liefde  vir  hom  gekoester 
word.  So  ’n  besonderse  man  begin  sy  loopbaan  in  die  Kerk  in  ’n 
klein  en  beskeie  gemeentetjie  soos  Salisbury  in  1951  en  hy  bedien  ’n 
wye  gebied  in  die  destydse  Suid-Rhodesië.  Vanaf  1953  tot  1970  bedien 
hy  ook  die  gemeentes  Boksburg,  Middelburg  (Tvl),  Rustenburg,  Pre- 
toria  en  Verwoerdburg.  Sy  bydrae  op  kerklike  terrein  is  van  onskatbare 
waarde.  Hy  dien  vanaf  1964  tot  1989  op  die  Kommissie  van  die 
Algemene  Kerkvergadering  en  is  vanaf  1973  tot  1989  die  voorsitter.  Sy 
doelgerigte,  ferme  en  afgeronde  leiding  sal  talle  predikante  en 
ampsdraers  van  die  Kerk  altyd  tot  voorbeeld  bly.  Sy  onkreukbare  liefde 
vir  sy  Kerk  staan  bo  alles  uit  terwyl  sy  oë  nie  gesluit  is  vir  die  leemtes 
wat  in  die  Kerk  bestaan  en  foute  wat  gemaak  word  nie. 

Johannes  Petrus  Oberholzer  is  ’n  man  met  ’n  opregte  geloof,  diep 
insig,  gebalanseerde  kritiese  gees  en  hy  het  ’n  ongekende 
werkvermoë.  Hy  is  altyd  bereid  tot  diens  in  belang  van  sy  Kerk.In  sy 
optrede  is  hy  beheersd  en  netjies  en  hou  hom  nooit  besig  met 
ligsinnigheid  of  oppervlakkige  praatjies  nie.  Ondersy  vriende  is  hy 
gewild  en  op  sy  beurt  geniet  hy  dit  om  hulle  te  onthaal. 

Prof  Oberholzer  is  getroud  met  Jienie  Visser  en  uit  hulle  huwelik  is 
drie  kinders  gebore.  Mev  Oberholzer  met  haar stil  en  minlike  optrede 
is  die  krag  in  sy  lewe. 

Die  feeskomitee  was  eenparig  in  sy  besluit  om  die  beskeie  blad  aan 
só  ’n  man  op  te  dra.  Benewens  die  werk  wat  hy  jare  gelede  in  die 
gemeente  Harare  gedoen  het,  het  hy  oor  jare  heen  as  predikant  en 
lid  van  die  Kommissie  van  die  Algemene  Kerkvergadering,  nooit  sy 
belangstelling  en  meelewing  met  die  gemeente  en  die  Kerk  in  Zim- 
babwe  verloor  nie.  Ons  eer  hom  as  mens  en  dank  God  dat  Hy  so  ’n 
man  vir  ons  Kerk  gegee  het  aan  wie  hy  soveel  talente  toevertrou  het. 
Dit  is  ons  trots  dat  hy  in  ons  gemeente  sy  bediening  begin  het. 

Die  gemeente  wil  graag  aan  hom.sy  vrou,sy  kinders  en  kleinkinders 
seën  en  voorspoed  toebid.  Mag  die  goeie  Vader  en  Heer  van  die 
Kerk  sy  hand  oor  hulle  almal  uitgestrek  hou. 

VOORWOORD 


Oudi  G du  P Ferreira 


1996  is  ’n  baie  besondere  jaar  vir  gemeente  Harare.  Die  gemeente 
is  vanjaar  vyf-en-sestig  jaar  oud.  Afgesien  daarvan,  is  dit  ook  vanjaar 
die  een-en-twintigste  jaar  wat  ons  nuwe  kerkgebou  in  gebruik  is. 
Daarom  is  dit  voorwaar  ’n  besondere  jaar  vir  die  gemeente. 

Bepaalde  bestaansjare  van  ’n  gemeente  word  gewoonlik  gekenmerk 
as  vername  feesjare.  Dit  is  gewoonlik  die  vyf-en-twintigste,vyftigste, 
vyf-en-sewentigste  en  die  belangrikste  honderdste  bestaansjare  wat 
feestelik  herdenk  word.  Waarom  dan  nou  na  vyf-en-sestig  jaar  ’n 
feesjaar  in  Harare? 

Sedert  die  stigting  van  die  gemeente  in  1931  het  dit  jaar  na  jaar 
voorspoediger  gegaan  in  die  gemeente.  In  die  beginjare  is  die 
gemeente  bearbei  deur  di  GE  Alers,  PJL  Bierman  en  SJ  Strijdom. 
Die  hele  Noord-  en  Suid-Rhodesië  was  hulle  arbeidsveld.  Eers  in 
1951  het  ds  JP  Oberholzer  na  Rhodesië  gekom  met  net  die  noorde 
van  Suid-Rhodesië  as  arbeidsveld.  Dit  is  ook  die  gebied  waaruit  die 
gemeente  vandag  bestaan.  In  hierdie  tyd  het  die  gemeente  werklik 
begin  bloei  en  groei  as  gevolg  van  die  meer  intensiewe  bearbeiding 
wat  deur  die  Here  van  die  kerk  moontlik  gemaak  is. 

Hierna  het  die  gemeente  nog  etlike  ander  predikante  gehad  sonder 
dat  daar  lang  vakantskappe  was.  In  die  laat  sewentiger  jare  het  dit 
egter  verander  met  die  vertrek  van  ds  JJG  Breedt.  Die  oorIog,en  die 
onafhanklikheid  wat  daarop  gevolg  het,het  ’n  baie  onsekere  tydperk 
vir  die  lidmate  tot  gevolg  gehad.  Baie  mense  het  na  Suid-Afrika 
verhuis.  Kerkbywoning  het  verswak  en  bykans  al  die  ander  kerklike 
aktiwiteite  het  tot  stilstand  gekom.  Die  feit  dat  die  gemeente  nie  ’n 
predikant  van  sy  eie  gehad  het  nie,  het  hiertoe  bygedra. 


In  hierdie  tyd  het  ds  PD  Smit  die  moeilike  taak  op  sy  skouers  geneem 
om  al  die  Hervormers  in  die  land  te  bedien.  Die  Kerk  in  Suid-Afrika 
het  ook  deurgaans  belangstelling  getoon  en  konsulente  gestuur  om 
dieWoord  te  verkondig.  Dit  wassteeds  moeilike  jare  met  een  erediens 
per  maand  en  geen  voltydse  predikant  nie.  In  1993  het  dinge  weer 
begin  verander  nadat  proponent  F Ras  deur  die  Kommissie  van  die 
Algemene  Kerkvergadering  gestuur  is  om  in  die  gemeente  te  kom 
werk.  In  1994  kon  die  gemeente  weer  sy  Qie  voltydse  predikant 
beroep.  Groot  vreugde  is  beleef  toe  prop  CEC  Hertzog  die  beroep 
aanvaar  het.  Die  gemeente  het  weer  begin  floreer.  Weer  eens  het 
die  gemeente  ervaar  dat  die  Here  steeds  in  beheer  is  en  sorg.  Die 
gebeure  soos  kortliks  hier  geskets,  stem  die  gemeente  tot  groot 
dankbaarheid  en  ’n  besef  van  afhanklikheid. 

Om  hierdie  rede  het  die  kerkraad  besluit  dat  1996  ’n  feesjaar  moet 
wees.  Om  dit  alles  te  bekroon  is  vanjaar  ook  die  een-en-twintigste 
jaar  wat  die  nuwe  kerkgebou  in  gebruik  is.  Ook  dié  gebeure  word 
met  dankbaarheid  herdenk. 

Hierdie  blad  is  ’n  poging  om  die  onbaatsugtige  werk  van  baie  mense 
deur  baie  jare,  te  verwoord.  Dit  is  die  eerste  Feesblad  in  die  lang 
geskiedenis  van  die  Hervormde  Kerk  in  Zimbabwe. 

Aan  wie  kom  die  eer  toe  vir  die  bestaan  van  die  Kerk  in  Zimbabwe? 
Aan  sy  lidmate?  Nee,  nie  aan  sy  lidmate  nie,  maar  aan  die  Heer  van 
die  kerk.  Ons  Hemelse  Vader  het  ons  gelei,  gevoed  en  beskerm. 
Omdat  Hy  genadig  en  getrou  is.kan  ons  ook  die  toekoms  met  groot 
verwagting  aanpak. 

G du  P Ferreira 

ONTSTAANS  GESKIEDENIS 
VAN  GEMEENTE  HARARE 

Die  Hene  sreek  die  akken  af 


oor  1890  was  die  enkele  blankes  in  Rhodesië  sendelinge.ontdek- 
kingsreisigers  of  jagters.  In  1892  word  die  eerste  Land  Settlement 
Scheme  deur  Cecil  John  Rhodes  aangekondig.  Dit  was  ’n  skema 
waardeur  blanke  trekkers  wat  na  daardie  gebiede  wou  gaan,grond 
kon  verkry.  Met  hulle  hulp  wou  Rhodes  die  land  later  ontwikkel. 
Verskeie  groepe  mense  het  uit  dieVrystaat,Noord-Kaapland  en  Na- 
tal  na  Rhodesië  getrek.  Die  meeste  van  hierdie  mense  het  hulle  in 
die  omgewing  van  die  destydse  Fort  Charter,in  die  Enkeldoorn  distrik 
(vandag  Chivu),en  in  Gazaland  (vandag  Chipinge)  in  die  suid-ooste 
van  die  land  gevestig.  Tussen  hierdie  mense  was  daar  aanvanklik 
min  Hervormers  omdat  die  trekkers  nie  vanuit  dieTransvaal  getrek 
het  waar  die  Hervormde  Kerk,wat  gemeentes  en  getalle  betref  het, 
sterk  gestaan  het  nie. 

Daar  word  vertel  dat  Piet  Snyders,’n  Hervormer,in  die  jare  negentig 
na  Shipinga  gegaan  het  om  te  gaan  jag.  Hy  het  oor  die  seshonderd 
olifante  geskiet.  Aan  die  begin  van  1899  het  hy  die  Portugese  gebied 
(Mosambiek)  binne  gegaan  om  daar  te  gaan  jag.  Soos  sy  gewoonte 
was,het  hy  baie  lank  in  die  jagveld  gebly.  Om  aan  die  lewe  te  bly  het 
hy  velle  en  ivoor  vir  kos  en  klere  verruil.  Hy  het  eers  aan  die  einde 
van  1902  uit  die  jagveld  teruggekeer  na  Chipinge.  Daar  aangekom 
het  hy  vir  die  eerste  keer  gehoor  van  die  Engelse  oorlog  van 
1899-1902,  wat  toe  reeds  verby  was.  Dit  was  inderdaad  ’n  harde, 
verafgeleë  en  vreemde  wêreld  waarin  hierdie  mense  gebly  het.  Tog 
sou  die  Heer  van  die  kerk  sy  akker  ook  hier  kom  afsteek  omdat  Hy 
self  toesien  vir  die  voortgang  en  verkondiging  van  sy  woord. 

Gedurende  en  na  die  oorlog  van  1899-1902,  het  omstandighede  vir 


boere  in  Transvaal  versleg.  Die  boere  was  arm  en  baie  het  begin 
transport  ry  en  jag,noord  van  die  Limpopo.Grond  was  so  te  se  gratis 
en  meer  Hervormers  het  hulle  in  Rhodesië  begin  vestig.  Van  die 
eerste  was  byvoorbeeld  Koot  Rabe,’n  transportryer.wat  later  ouder- 
ling  van  Gatooma  geword  het. 

Aanvanklik  het  hierdie  Hervormers  ’n  geestelike  tuiste  in  die 
Nederduitse  Gereformeerde  Kerk  gevind.  Vanaf  1895  was  daar  al 
gemeentes  van  dié  Kerk  in  Rhodesië  gestig  deur  ds  Strassheim.  Ds 
Strassheim  sê  self  dat  ....  lede  van  die  Verenigde  Nederduitsch 
Hervormde  Kerk  hulle  almal  onder  die  jurisdiksie  van  die  NG  Kerk 
....geskaar ....  het.  Die  Hervormers  wat  in  die  omgewing  van  so  ’n 
nuutgestigde  NG  gemeente  was,  het  dus  óf  by  die  gemeente 
aangesluit  óf  kerkloos  gebly 

In  die  Enkeldoorn-omgewing  is  daar  byvoorbeeld  ’n  klompie  Her- 
vormers  in  die  NG  Gemeente  opgeneem.  Eerwaarde  Liebenberg 
het  hierdie  gemeente  bedien.  Daar  word  vertel  dat  die  Hervormde 
invloed  in  hierdie  gemeente  so  sterk  was  dat  hulle  ....die  kerkraad 
gedwing  het  om  kollektebordjies  te  verwissel  met  die  armesak  by 
die  deur  en  om  die  Nagmaal  aan  die  Nagmaaltafel  te  gebruik  . 

Hier  in  die  moeilike  beginjare  is  die  genade  van  die  Here  ervaar  wat 
in  sy  trou  die  Woord  en  Sakrament  tot  beskikking  van  Sy  kinders 
gestel  het.  Hierdie  eerste  mense  was  pioniers,weg  van  die  bekende, 
weg  van  hulle  familie  en  vriende.  Tog  het  die  Here  aan  hulle  sekuriteit 
gegee  deur  sy  Woord  wat  aan  hulle  verkondig  is. 


Plenhmewe  ow  beaKbeidmg 


In  I915stuur 'nsekere  mnr  Furstenburg  van  Gwelo  (vandag  Gwero) 
’n  brief  aan  ds  Jac  van  Belkum  waarin  hy  pleit  dat  die  Hervormde 
Kerk  se  lidmate  in  Rhodesië  deur  die  Hervormde  Kerk  bearbei  moet 
word.  Daar  kom  egter  niks  van  nie.  Later,  in  dieselfde  jaar,volg  nog 
’n  brief  deur  NPJ  Meyervan  Rusape  wat  sê  dat  daar  in  die  omgewing 
van  Rusape  en  Inyanga  reeds  ’n  gemeente  gestig  is  met  65  belydende 
lidmate  en  159  siele.  Omdat  die  Hervormde  Kerk  in  Suid-Afrika  ook 
nie  hierop  reageer  nie,  sluit  hierdie  Hervormers  hulle  kort  daarna 
by  die  NG  Kerk  in  Umtali  aan.  Nog  verskeie  briewe  is  vanuit  Rhodesië 
aan  predikante  van  die  Kerk  in  Suid-Afrika  gerig  waarin  gevra  is  vir 
kerklike  bearbeiding.  Die  Kerk  in  Suid-Afrika  het  egter  sy  eie 
probleme  gehad  en  kon  nie  op  daardie  stadium  bystand  in  Rhodesië 
verleen  nie.  Die  briewe  het  tog  daartoe  gelei  dat  die  Kerk  in 
Suid-Afrika  bewus  geword  het  van  die  behoefte  in  Rhodesië. 

'n  DeuK  gaan  oop 


Ds  PW  Ennis 


Ds  PW  Ennis  besluit  self  in  1923  om  na  Rhodesië  te  gaan  om  die 
lidmate  daar  te  gaan  besoek.  Hy  word  vergesel  deur  ouderling  JH 
Vorster  van  Balmoral.  Op  30  Mei  kom  hulle  in  Gwelo  aan  en  word 
hartlik  ontvang.  Die  volgende  dag  begin  hulle  die  Hervormde 
lidmate  besoek.  Op  2 Junie  vind  daar  ’n  saamtrek  van  alle  Hervorm- 
de  lidmate  te  Weltevrede  plaas.  Op  voorstel  van  HJ  Oosthuizen  word 
die  eerste  gemeente  van  die  Nederduitsch  Hervormde  Kerk  in  Afrika 
in  Rhodesië  gestig.  Binne  ’n  paar  dae  voeg  sewentig  lidmate  hulle 
by  die  gemeente. 

Ds  Ennis  en  ouderling  Vorster  besluit  om  ook  op  Enkeldoorn  besoek 
af  te  lê.  Hulle  reis  tot  op  Umvuma  per  trein.  Nou  soek  hulle  ’n 
geleentheid  tot  op  Enkeldoorn.  Hulle  kry  ’n  geleentheid  saam  met 
’n  sekere  PL  Ferreira  wat  die  poskontrak  tussen  Umvuma  en 
Enkeldoorn  gehad  het  en  die  posaflewering  behartig  het.  Ds  Ennis 
beskryf  hierdie  ervaring  wat  hulle  moes  deurmaak  so; 

De  hr.  PL  Ferreira,  die  het  poskontrakt  heeft,  nam  ons  op  in  zijn  mo- 
tor  Al  wat  grote  en  kleine  postzakken  werden  er  in  geplaatst!  Ik 
begon  al  kleingelouig  te  worden  hoe  Broeder  Vorster  en  ik  er  nog 
zitplaats  zullen  kunnen  uinden.  Er  was  geen  andere  uitweg  dan,  ik 
moest  naast  Ferreira  zitten,  en  BroederVorster dwars gaan  liggen  onder 
de  dak  uan  de  motor,  op  enige  postzakken,  leuenende  op  een  zijner 
ellebogen,  de  bene  naar  buiten  hangende.  Zo  bleeft  Hans  Vorster,  de 
goede  man,  liggen,  zonder  een  woord  uan  murmurering  tot  aan 
Enkeldoorn,  een  distansie  uan  een  uur  rijdens  met  de  motor. 

Ja,  met  groot  opoffering  van  baie  mense,  is  hard  gearbei  om  die 
bestaan  van  die  Hervormde  Kerk  in  Rhodesië  moontlik  te  maak. 

Met  die  herhaalde  besoeke  van  ds  Ennis  in  hierdie  tyd,het  die  grense 
van  die  Gwelo  gemeente  spoedig  al  verder  uitgekring.  Binne  ’n  jaar 
is  die  distrikte  Shabani  en  Selukwe  besoek.  In  1 926  word  PG  Ferreira 
en  BH  Besteronderskeidelik  as  ouderling  en  diaken  op  Enkeldoorn 
bevestig.  In  Desember  1926  was  daar  as  gevolg  van  hierdie  uitbrei- 
dings  reeds  181  lidmate  in  die  gemeente. 

Die  feit  dat  die  getalle  so  vinnig  toegeneem  het,getuig  daarvan  dat 
ds  Ennis  hard  gearbei  het  op  die  akker  in  Rhodesië.  Hoe  dan  anders; 


die  Here  self  het  die  akker  afgesteek.  As  Hy  dit  afgesteek  het,sal  Hy 
ook  sorgdra  vir  die  groei. 

In  1926  het  die  getalle  in  die  gemeente  reeds  ’n  kerkgebou  gereg- 
verdig.  Vir  die  doel  is  ’n  boukommissie  gekies  wat  die  taak  ter  hand 
moes  neem.  Op  17  Julie  1926  lê  ds  JGM  Dreyer  die  hoeksteen  van 
die  kerkgebou.  Op  19  Desember  word  die  eerste  kerkgebou  van  die 
Hervormde  Kerk  in  Rhodesië  te  Gwelo  ingewy.  Hierdie  selfde 
hoeksteen  is  sewentig  jaar  later  in  1996  by  die  Gemeente  Harare 
weer  gelê  as  nagedagtenis  van  die  eerste  Hervormde  Gemeente  op 
Rhodesiese  bodem.  ’n  Uitvoerige  berig  hieroorhet  in  Die  Hervormer 
van  8 Augustus  1926  verskyn. 

In  1926  stig  ds  JGM  Dreyer  die  volgende  wyke  van  Gwelo;  Que  Que, 
Selukwe  en  Welgetroos.Welgetroos  het  30  lidmate  gehad  en  is  bedien 
deur  diaken  E Brits.  Dit  is  vandag  nog  ’n  buitewyk  van  Gemeente 
Harare  met  vyftien  belydende  lidmate.  Die  afstammelinge  van  E 
Brits  woon  vandag  steeds  daar.  In  hierdie  tyd  was  daar  ook  lidmate 
in  gebiede  soos  Salisbury  en  Umtali.  Niemand  het  egter  leiding  in 
hierdie  gebiede  geneem  om  gemeentes  te  stig  nie. 


ds  JGM  Dreyer 


VeKdene  deme  gaan  oop 

In  ]928bringdsEnnisweer  ’nbesoekaanRhodesië. Tydenshierdie 
besoek  word  ’n  gemeentevergadering  in  Gwelo  gehou.  In  die  loop 
van  die  vergadering  rig  die  wyke  Fort  Victoria  en  Enkeldoorn  ’n 
versoek  om  as  aparte  gemeentes  af  te  stig.  Die  versoek  word  toe- 
gestaan.  Qp  10  November  1928  word  Enkeldoorngemeente  gestig 
en  op  1 1 November  dié  van  Fort  Victoria.  Vandag  staan  die  gemeente 
bekend  as  Gemeente  Masvingo.  Die  wyk  Welgetroos  het  onder 
Enkeldoorn  geressorteer  en  was  dus  nou  deel  van  die  nuwe  ge- 
meente. 

BEARBEIDING  VAN  DIE  AKKER  IN  RHODESIE 

Ds  GE  AleKS  Die  geweenre  wokó  sreeds 

EensTe  pKedikanr  van  heanhei  sonden  voliydse 

Rhodesië  pnedikanT 


Ds  GE  Alers 


In  Junie  1930  het  die  drie  gemeentes  in  Rhodesië  ’n  blanko-beroeps- 
brief  aan  die  Kommissie  van  die  Algemene  Kerkvergadering  gestuur 
met  die  versoek  dat  die  Kommissie  iemand  na  Rhodesië  beroep. 
Die  optrede  is  gevolg  omdat  die  lidmate  in  Rhodesië  nie  die 
predikante  in  Suid-Afrika  geken  het  nie.  Op  24  Julie  1930  word  ds 
Alers  beroep.  Hy  word  deur  ds  Ennis  op  27  September  in  Gwelo 
bevestig.  Dit  was  ’n  groot  dag  in  die  geskiedenis  van  die  Hervormde 
Kerk  in  Rhodesië  en  die  gemeentes  was  baie  ingenome  met  hulle 
eerste  predikant.  Dit  was  die  bekroning  van  die  pionierswerk  van 
ds  Ennis.  Dit  was  ook  sy  laaste  besoek  aan  Rhodesië. 

Die  bearbeiding  van  die  hele  Rhodesië,  Noord  en  Suid  (vandag 
Zambië  en  Zimbabwe),  was  die  reuse  taak  wat  ds  Alers  nou  in  die 
gesig  gestaar  het.  Sy  arbeidsveld  het  oor  honderde  myle  gestrek. 
Dit  het  onder  andere  Salisbury  Welgetroos,  Gatooma  en  Sinoia 
ingesluit  wat  vandag  nog  as  Gemeente  Harare  bekend  staan. 
Vervoermiddels  was  skaars  en  die  paaie  swak.  Ds  Alers  was  werksaam 
in  Rhodesië  in  die  swaar  depressiejare.  Geld  was  baie  skaars  en  die 
Kerk  in  Suid-Afrika  kon  nie  bydra  tot  die  finansies  van  gemeentes  in 
Rhodesië  nie.  Ongelukkig  is  ds  Alers  in  die  tyd  verdink  van  ’n 
verhouding  met  'n  dame  wat  by  hom  en  sy  vrou  in  die  huis  gebly 
het.  Die  uiteinde  van  die  saak  is  dat  hy  sy  ontslag  aangevra  het.  Hy 
het  dit  op  12  Oktober  1932  ontvang,sy  vrou  in  Gwelo  agtergelaat  en 
na  Holland  vertrek. 

Hierdie  gebeure  het  die  gemeentes  sleg  getref.  Dit  sou  maande,en 
in  sekere  gebiede,  selfs  jare  neem,  voordat  hierdie  skade  wat  aan 
die  Kerk  aangerig  is,  weer  herstel  sou  word.  Tog  kon  hierdie  klein 
stormpie  nie  die  werk  in  hierdie  akker  van  die  Here  verwoes  nie. 
Daarvoor  is  die  groot  Landbouer  veels  te  getrou.  Die  jare  wat  hierop 
sou  volg,sou  pragtige  vrugte  lewer. 


Ds  PJJ  Venter 


.^^lhoewel  Rhodesië  vanaf  1932  met  ds  Alers  se  ontslag  tot  en  met 
ds  Bierman  se  bevestiging  laat  in  1936  sonder  ’n  predikant  was,was 
dit  nogtans  ’n  geseënde  tydperk  vir  die  Kerk.  Verskeie  predikante 
het  besoeke  in  Rhodesië  kom  aflê.  Ds  PJJ  Venter  was  in  hierdie  tyd 
baie  prominent  en  het  die  lidmate  se  belange  op  sy  hart  gedra.  In 
1934  lê  dsVenterbesoekaf  in  Enkeldoorn.Hy  vind  dat  die  gemeente 
daar  tot  niet  gegaan  het.  Dit  was  veral  toe  te  skryf  aan  ’n  sekere 
ouderling  Bester  wat  baie  negatief  was,  en  omdat  baie  lidmate  op 
die  goudvelde  en  op  die  paaie  gaan  werk  het. 

Verskeie  ander  predikante  het  in  dié  tyd  die  gebied  besoek.  Die 
gemeentes  het  steeds  voorspoed  beleef.  A1  die  gemeentes,  behalwe 
Gwelo  wat  nog  ’n  bietjie  skuld  gehad  het,was  finansieel  sterk  genoeg 
om  gesamentlik  ’n  predikant  te  beroep.  Alhoewel  almal  gretig  was, 
wou  hulle  nie  weer  ’n  onbekende  predikant  beroep  na  die  ervaring 
met  ds  Alers  nie. 

In  Oktober  1936  vra  die  Kommissie  van  die  Algemene  Kerkverga- 
dering  dsVenter  om  weer  ’n  besoek  aan  die  lidmate  in  Rhodesië  te 
bring.  Ds  Venter  stem  in  om  te  gaan,  al  was  hy  baie  siek.  Hy  stel 
egter  die  uitdruklike  voorwaarde  dat  hy  net  sal  gaan  indien  hy  deur 
’n  proponent  vergesel  kan  word. 

In  Desember  1936  vertrek  dsVenter  en  proponent  PJL  Bierman  om 
die  gemeentes  in  Rhodesië  te  besoek. 

Die  saad  in  SalisbuKy  onrkiem 


floediestigting  vandiegemeente  in  Salis- 
bury  presies  plaasgevind  het.was  aanvanklik 
onseker.  In  Augustus  1934  het  ds  Venter 
hierdie  wyk  van  Gwelo  besoek  tydens  een 
van  sy  besoeke  aan  Rhodesië.  Hy  meld  dat 
hy  weens  die  optrede  van  die  NG  predikant 
in  Salisbury  ds  Snyders,die  lidmate  daar  in 
spanning  aangetref  het.  Ds  Snyders  sou  gesê 
het  dat  die  Hervormde  lidmate  'n  klomp 
afgedwaalde  skape  is  . Om  hierdie  rede  ver- 
soek  die  lidmate  ds  Venter  om  ’n  gemeente 
te  stig.  Dit  gebeur  op  1 1 Augustus  1934. 


Volgens  die  Almanak  en  die  notules  van  die 
Gwelo  gemeente,  is  daar  egter  reeds  op  19 
Mei  1931  ’n  gemeente  in  Salisbury  gestig.  Ds 
Alers  het  ’n  gemeentevergadering  gehou 
waartydens  H Strydom  as  ouderling  en  GL 
Oosthuizen  as  diaken  verkies  is.  Daar  was 
20  belydende  lidmate  en  30  siele  in  die  ge- 
meente.  Die  wortels  van  Salisbury  gemeen- 
te  gaan  dus  so  vêr  terug  as  1931.Vandag  is 
dit  algemeen  aanvaar  dat  19  Mei  1931  die 
stigtingsdatum  van  die  gemeente  in  Salis- 


bury  is.  Hierdie  gemeente  is  dus  vanjaar  65 
jaar  oud. 

A1  was  daar  geen  voltydse  leraar  in  hierdie 
tyd  in  Rhodesië  nie.en  al  was  baie  lidmate 
steeds  teleurgesteld  in  ds  Alers  se  optrede, 
was  hierdie  tyd  ’n  tyd  van  vooruitgang. 
Finansieel  het  die  gemeentes  begin  blom. 
Ook  die  getalle  het  aansienlik  gegroei.  Die 
akker  is  in  hierdie  tyd  goed  voorberei  virdie 
leraar  wat  sou  kom.  God  bly  getrou  al  lyk 
sake  soms  donker. 


Nuwe  en  geTuoue  aKkeidens 


op  die  akkeu 


Ds  PJL  Bienmn 


Ds  PJL  Bierman 


In  Desember  1936  beroep  die  kerkraad  van 
Gwelo  proponent  PJL  Bierman  namens  al 
die  gemeentes  in  Noord-  en  Suid-Rhodesië 
terwyl  hy  en  ds  Venter  in  Rhodesië  besoek 
aflê.  Op  3 Januarie  1937  word  hy  deur  ds 
Ventergeorden  en  bevestig.  Ditsou  ’n  nuwe 
era  vir  die  Kerk  in  Rhodesië  inlui. 

Ds  Bierman  moes  die  hele  Noord-  en  Suid- 
Rhodesië  bearbei.  ’n  Handjie  vol  Hervorm- 
ers  was  oor  ’n  oppervlak  van  oor  ’n  miljoen 
vierkante  kilometer  versprei.  Vervoermid- 
dels  was  skaars,  paaie  swak  en  die  klimaat 
drukkend.  Losieshuise,hotelle  en  treinkom- 
partemente  was  sy  tuiste.  Ds  Bierman  het 
vertel  dat  hy  ’n  hele  jaar  slegs  48  nagte  in  sy 
eie  bed  geslaap  het.  Sy  bediening  is  later 
vergemaklik  toe  hy  die  fiets  en  trein  verruil 
het  vir  ’n  motortjie  wat  hy  Saartjie  gedoop 
het.In  1938  trou  ds  Bierman  met  ’n  nooiVan 
derWalt. 

Uit  ’n  geskrif  van  ds  PJL  Bierman,eiehandig 
geskryf,blyk  dit  dat  hy  byvoorbeeld  in  1938 
vanaf  Julie  tot  Desember,  Nagmaal  en  ere- 


dienste  gehou  het  te  Gwelo.  Bulawayo, 
Wankie,  Livingstone,  Lusaka,  Brokenhill, 
Nkana  (Kitura), Mufikia, Luandya, Elizabeth 
Stad,  Salisbury  Fort  Victoria,  Chipinga, 
Umtali,  Chiknanzi,  Welgetroost,  Sinoia, 
Gatooma,  Shabani  en  Que  Que.  By  som- 
mige  van  die  plekke  soos  Gwelo  en  Salis- 
bury  in  die  tydperk,  tot  drie  keer.  Daar  is 
ontsettend  baie  gery  Hy  het  toe  reeds  die 
1931  Chev  (Saartjie)  gehad  en  was  pas 
getroud  (Julie  1938).  Die  gemeentes  het  toe 
onder  die  Ring  van  Zeerust  ressorteer. 


Ds  Bierman  en  sy  vroutjie  met 
'SaartJie " in  die  agtergrond. 


In  ’n  skrywe  aan  ds  Kotze  gedateer  25 
Februarie  1987  (waarskynlik  dr  ECB  Kotze) 
skryf  ds  Bierman. 

U sal  uerras  wees  om  twee  briewe  in  een 
koeuert  te  kry.  Nadat  ek  u brief  geskryf  het, 
het  ek  tog  geuoel  om  by  te  uoeg  dat  ek  baie 
aangename  herinneringe  aan  my  werk  in  Suid- 
en  Noord-  Rhodesië  - nou  Zimbabwe  en 
Zambië  het.  Die  gemeente  Chipinga  is  hier 
geen  uitsondering  nie.  Ek  onthou  nog  feitlik 
elke  gesin.  Ek  onthou  hoe  een  uan  die  Eerreira 
seuns  - miskien  nou  ook  op  die  kerkraad  - 
een  aand  uir  my  geura  het  of  ’n  predikant  eers 
ury  voordat  hy  gaan  trou.  Ek  was  toe  nog 
ongetroud  en  het  nog  nie  geweet  wie  my  urou 


Ds  Bierman  by  "Saartjie " besig 
met  sy  padkos. 


sou  word  nie.  My  antwoord  was:  ’Ja,  natuur- 
lik  en  hy  doen  dit  ordentlik  ook.’ 

Ek  is  toe  later  getroud  met  ’n  onderwyseres, 
mej  S van  der  Walt,  van  Colesberg.  Ek  het 
haar  as  student  leer  ken  en  ons  vryery  het 
maar  hoofsaaklik  per  brief  gebeur. 

Verder  in  sy  skrywe  sit  ds  Bierman  sy  pro- 
gram  soos  hierbo  genoem,  uiteen.  Hy  het 
saam  met  sy  vrou  en  ouers  op  sy  troudag  na 
Pretoria  vertrek  op  12  Julie  1938,  reeds  op 
16  Julie  met  die  Nagmaal  te  Bulawayo  be- 
gin  en  ononderbroke  gery  en  eredienste  en 
Nagmaal  gehou  tot  in  Desember  1938  voor- 
dat  hy  ’n  geleentheid  gehad  het  om  met 
vakansie  te  gaan.  In  hierdie  besige  program 
het  sy  vroutjie  hom  vergesel  terwyl  sy  nie 
baie  gesond  was  nie.  Die  program  soos  uit- 
eengesit  is  tweekeer  per  jaar  herhaal.  Nag- 
maal  is  selfs  gedurende  die  week  gehou. 

Ds  Bierman  skryf  hieroor: 

Waar  dit  nodig  was  om  die  Heilige  Nagmaal 
gedurende  die  week  te  hou,  was  die  voor- 
bereidingsdiens  Dinsdagaand,die  Nagmaal 
Woensdagaand  ± 6 nm  en  dan  die  dank- 
seggingsdiens  na  ’n  gesamentlike  ete  ±8  nm 
of  selfs  later  die  aand.  Dit  was  opmerklik 
dat  die  mense  soms  100  km  en  verder  gekom 
het  en  as  hulle  nie  kan  oorbly  nie,die  volgen- 
de  dag  weer  gekom  het.  A1  was  daar  maar 
20  belydende  lidmate  by  só  ’n  erediens 
betrokke,  was  dit  nie  snaaks  om  80-100% 
teenwoordig  te  hê  nie. 

Gemeentelede  neem  afskeid  van 
ds  Bierman  oppad  om  te  gaan  werk. 

Oor  die  ander  pastorale  werk  skryf  ds 
Bierman: 

Huisbesoek,  siekebesoek  en  veral  bejaardes 
wat  nie  meerdie  eredienste  kon  bywoon  nie, 
kon  nie  agterweë  bly  nie,  en  is  ook  nie  oer- 
waarloos  nie.  In  daardie  Jare  was  daar  nog 
so  iets  soos  huisnagmaal  wat  ook  nie  nage- 
laat  kon  word  nie.  Dit  was  eenvoudig  net 
uerwag  dat  dit  gedoen  moes  word.  Dit  is 
immers  so  dat  'n  mens  onder  gesag,  uerant- 
woordelikhede  dra,  wat  jy  nie  kan  ontwyk 
nie.  Dit  eis  uolhardende  maar  veral  toe- 
gewyde  pligsuervulling  wat  eintlik  'n  wonder- 
like  uoorreg  is. 

Oor  die  werk  uan  ampsdraers  skryf  ds 
Bierman  soos  uolg: 

Ons  Kerk  is  baie  dank  uerskuldig  aan  ouder- 
linge  en  diakens  wat  in  die  afwesigheid  van 
predikante  toegewyd  bly  uoortwerk  het  tot 
opbou  uan  die  gemeentes  en  die  uitbreiding 
uan  die  Koninkryk  van  God.  In  die  gemeen- 
tes,  soos  die  geval  in  Rhodesië  waar  jy  net 
twee  keer  per  jaar  teenwoordig  kan  wees, 
kan  'n  mens  van  hierdie  liefdearbeid  met 
groot  waardering  en  in  dankbaarheid  voor 
God,  kennis  neem. 


Soms  is  gereis  in  ’n  goederetrok. 


Die  volgende  berig,  ingestuur  deur  die 
skriba,  SP  Naudé,het  in  Die  Hervormervan 
26  Oktober  1938  verskyn: 

Sinoia,  Suid-Rhodesië 

Na  'n  langvermoeide  reis  deur  'n  onbewoon- 


de  wildernis,  oor  geuaaruolle  weë,  het  ds  en 
meu  PJL  Bierman  met  'n  motor  uit  Noord- 
Rhodesië  alhier  veilig  aangekom. 

Op  10  en  II  September  het  ons  weer  die 
uoorreg  gehad  om  Nagmaal  te  vier.  Deurons 
leraar  het  die  gemeente  weer  baie  inspire- 
rende  en  bemoedigende  boodskappe  uit 
Gods  Woord  ontvang.  Sy  ernstige  preke  en 
liefdevolle  waarskuwings  het  weer  sieie- 
voedsel  verskafaan  elkeen  wat  wou  luister. 

Saterdag  was  basaar.  Meu  Bierman  het  ook 
met  haar  uiters  uermoeide  liggaamskragte 
hieraan  aktief  deelgeneem.  Ons  bewonder 
haar  moed,  durf  en  opofferende  liefde  ten 
seerste. 

Lank  en  uerwagtend  het  ons  uitgesien  na  die 
koms  uan  ons  predikantsuroutjie  en  was 
verheug  dat  ons  uiteindelik  haar  kon  verwei- 
kom.  Sy  het  met  die  eerste  kennismaking 
alreeds  liefde  en  agting  in  menige  hart  ge- 
plant.  Mag  ds  en  meu  Bierman  hier  in 
Rhodesië  tot  veei  seën  vir  Gods  werk  wees. 
Siegs  15  lede  kon  op  ons  basaar  teenwoordig 
wees.  Die  samewerking  uan  die  klein  getal 
was  hartlik.  Die  opbrings  insluitende  die  lyste 
was  &35. 

Ons  dank  al  die  helpers  daarvoor. 

Ds  Bierman  het  ’n  reuse  taak  verrig.  Sy 
eerlike,getroue  en  harde  arbeid  het  daartoe 
gelei  dat  die  gebeure  rondom  ds  Alers  gou 
vergeet  is.  Mev  Bierman  se  gesondheid  was 
nie  altyd  goed  nie.Omdat  ds  Bierman  soms 
maande  van  die  huis  af  weg  was,  het  dit 
groot  probleme  opgelewer.  Om  hierdie  rede 
neem  hy  in  Augustus  1939  ’n  beroep  aan  na 
Dullstroom.  Sy  dienstyd  van  twee  en  ’n  half 
jaar  het  vir  Rhodesië  geweldig  baie  beteken. 
Deur  ds  Bierman  se  bearbeiding  in  Rhodesië 
het  die  Vader  maar  net  weer  gewys  dat  Hy 
steeds  getroue  dienaars  uitstuur  en  sy  hand 
oorsy  akker  hou. 

Ds  SJ  SrmjdoíV 

N a die  vertrek  van  dsenmevBierman  was 
die  gemeentes  besiel  met  nuwe  moed,  en 
na  ’n  kort  vakantskap,  word  ds  SJ  Strijdom 
in  September  1940  in  Gwelo  ontvang  en  be- 
vestig  as  leraar  van  Noord-  en  Suid-Rhodesië. 
Hierdie  toegewyde  en  hardwerkende  predi- 
kant  en  sy  vrou  sou  virelf  jaarvan  gemeente 
tot  gemeente  rondry  met  ’n  Nagmaalservies 
en  ’n  vleismeule  in  sy  Chevse  kattebak.  Die 
vrug  op  sy  arbeid  is  duidelik  as  daar  gelet 
word  op  die  vermeerdering  van  die  getal 
lidmate  in  Salisburygemeente  gedurende  sy 
bearbeidingstyd.  Metsy  bevestiging  in  1940 
was  daar  52  belydende  lidmate.  By  sy 
emeritaat  in  1951  het  hulle  157  getel.  Dit 
kan  dien  as  getuigskrif  van  sy  harde  werk. 
Omdat  die  lidmaattal  so  gegroei  het,  is  daar 
tydens  sy  bediening  besluit  om  ’n  kerksaal 
te  Gwelo  te  bou.  Die  werk  is  in  1953  voltooi. 

Volgens  oorlewering  was  ds  Strijdom  baie  lief 
vir  kinders.  Omdat  hy  aandag  aan  die  kinders 
gegee  het,  het  die  Sondagskool  gebloei.  Die 

aandag  wat  hy  aan  die  kinders  gegee  het,blyk 
uit  die  volgende  staaltjie  van  diaken  JC 
Bekker  van  Hararegemeente  wat  hy  onthou 
vanuit  sy  kinderdae:  Ds  Strijdom  het  by  die 
Bekkergesin  huisbesoek  gaan  doen  op  'n 
reëndag.  Die  druppeis  het  uan  die  sinkdak  af 
in  die  water  geuat  wat  reeds  op  die  grond 
opgedam  het  en  dan  weer  die  lug  in  gespring 
uoordat  dit  weggevloei  het.  Ds  Strijdom  het 
virdie  kinders  gesê  dat  hulle  die  druppels  wat 
so  terugspring  moet  vang.  As  hulle  dit  regkry 
sou  dit  in  goue  lepels  verander.  Nodeioos 
om  te  sê  dat  die  kinders  heel  middag  gesukkel 
het  om  dié  druppels  te  vang. 

Sedert  ds  Alers  se  dienstyd  is  die  hele  Noord- 
en  Suid-Rhodesië  in  kombinasie  bearbei  om 
te  kon  oorleef.  In  1947  het  sake  so  verbeter 
dat  die  kombinasie  opgehef  kon  word.  Nog 


Ds  SJ  Strydom 


Judith  Botha  links  van  die  jongman  en 
Sophie  Botha  regs  uan  hom.  Geneem  tydens 
belydenisafieggingsgeleentheid  in  1945. 
Huite  is  steeds  iidmate  uan  die  gemeente. 

later  in  1950,verbeter  omstandighede  in  die 
gemeentes  in  Suid-Rhodesië  sodanig  dat  ook 
hier  nuwe  kombinasies  gevorm  kon  word, 
elk  met  sy  eie  predikant.  Drie  kombinasies 
kom  tot  stand  naamlik:Gwelo/FortVictoria/ 
Bulawayo/Wankie/Salisbury/Gatooma/ 
Rusape/Chipinge. 

Hierdie  kombinasies  het  op  1 Januarie  1951 
in  werking  getree.  Dit  sou  die  weg  baan  vir 
die  Salisbury-kombinasie  om  sy  eie  predi- 
kant  te  beroep. 

Op  12  Desember  1950  aanvaar  ds  Strijdom 
emeritaat.  Dit  gebeur  op  een  van  die  hoogte- 
punte  in  die  geskiedenis  van  die  Hervormde 
Kerk  in  Rhodesië.  Die  Heer  was  goed  vir 
die  Kerk  in  Rhodesië  deur  di  Bierman  en 
Strijdom  na  die  gemeentes  te  stuur. 


Ds  JP  OheiéolzeR 

Proponent  Oberholzer  word  in  Februarie 
1951  as  leraar  van  die  kombinasie  Salisbury/ 
Welgetroos/Gatooma/Rusape/Chipinga,  en 
die  Afdeling  Sinoia  ontvang  en  bevestig.  In 
Die  Hervormer  van  Junie  1951  verskyn  ’n 
berig  oor  die  geleentheid.  Daarin  word 
onder  meer  gesê: 

Die  naweek  uan  10  en  11  Februarie  het  die 
gemeente  uan  Salisbury  die  uoorreg  gehad 
om  ds  JP  Oberholzer  os  opuolger  uan  ds  SJ 
Strijdom  uir  die  gemeentes  Salisbury,  Rusape, 
Gotooma  en  Chipinga,  insluitende  die  res  van 
Mashonaland,  te  ontuang.  Die  ontuangs  het 
Saterdagaand,  10  Februarie,  in  die  nuwe 
kerksaol  te  Prospect  plaasgeuind. 

Ds  Strijdom  het  in  sy  openingsrede  ’n  woord 
van  hartlike  verwelkoming  aan  ds  Oberholzer 
gerig. 

Die  nuwe  kerksaal  wat  feitlik  uoltooi  is,  was 
kant  en  wal  gepak  en  gemeentelede  het  uan 
heinde  en  uër  gekom  om  deel  te  hë  aan  die 
heuglike  gebeurtenis. 

Ds  PJJ  Venter,  uan  Roodepoort,  het  gewag 
gemaak  uan  die  goeie  werk  wat  deur  ds 
Strijdom  in  Suid-Rhodesië  gedoen  is. 

’Ons  dra  ds  Oberholzer  aan  u op  en  ons  wil 
die  wens  uitspreek  dat  die  gemeente  uir  hom 
’n  ware  ouerhuis  sal  wees  ’,  het  ds  Venter  aan 
die  gemeente  gesê. 

Die  program  is  opgehelder  met  ’n  aantal  uoor- 
dragte  en  sangnommers,  hoofsaakUk  deur 
Sondagskoolkinders  en  jongmense  uan  die 
gemeente  aangebied. 

Nadat  heertike  veruersings,  waarvan  daar  ’n 
ooruloed  was,  aangebied  is,  het  ds  Ober- 
holzer  die  vorige  sprekers  bedank. 

Ds  Oberhoizer  se  vader,  'n  ou  bekende  van 
die  Nederduitsch  Hervormde  gemeente  van 
Trichardtsfontein,  het  die  groete  uan  sy  ge- 
meente  aan  Salisbury  en  Rhodesië  oorge- 
bring. 

Sondagmóre  is  ds  Oberhoizer  in  die  NG  Kerk, 
Salisbury,  beuestig  en  Sondagmiddag  het  hy 
sy  intreepreek  in  die  nuwe  Heruormde 
Kerksaai  te  Prospect  gehou. 

Ds  Oberholzer  was  die  eerste  predikant  wat 
in  Salisbury  moes  woon  en  omdat  die 
gemeente  nie  oor  ’n  pastorie  beskik  het  nie, 
loseer  hy  aanvanklik  by  diaken  Barry.  In 
1953  kies  die  gemeentevergadering  ’n 
kommissie  wat  ondersoek  moes  doen  oor 
die  aankoop  van  grond  met  die  oog  op  die 
bou  van  ’n  pastorie.  Dit  sou  egter  eers  in 
1957  werklikheid  word. 

Ds  Oberholzer  het  saam  met  die  kerkraad 
van  die  begin  af  hard  gewerk.  Huisbesoek 
en  die  hou  van  eredienste.het  veral  aandag 
gekry.  Met  sy  aankoms  in  Rhodesië  het  die 
belydende  lidmatetal  van  die  kombinasie 
soos  volg  daar  uitgesien:  Gatooma  43,Salis- 
bury  88,  Welgetroos  24,  Chipinga  16,  Sinoia 
21,  Rusape  44. 


Dit  was  dus  ’n  totaal  van  236  belydende 
lidmate  wat  bedien  moes  word.  In  Oktober 
1 952  het  die  getal  reeds  meer  as  400  lidmate 
beloop.  Dit  was  die  resultaat  van  ds 
Oberholzer  se  onselfsugtige  arbeid  en  sy 
positiewe  en  konstruktiewe  leiding.  Die 
lidmatetal  en  uitgestrekte  gemeente  het  die 
bespreking  van  die  moontlikheid  van  ’n 
tweede  predikant  vir  die  kombinasie,  gou 
genoodsaak.  In  Julie  1953  besluit  die  kerk- 
raad  egter  dat  dit  ’n  beter  oplossing  is  om 
die  kombinasie  in  twee  te  deel.  Salisbury/ 
Gatooma  het  die  een  kombinasie  gevorm 
terwyl  Welgetroos/Chipinga/  Macheke/ 
Rusape  die  ander  kombinasie  uitgemaak 
het.  Ds  Oberholzer  het  albei  kombinasies 
bedien  tot  November  1953  toe  hy  ’n  beroep 
na  Suid-Afrika  aanvaar  het.  Die  kombinasies 
kon  toe  daartoe  oorgaan  om  elkeen  sy  eie 
predikant  te  beroep.  In  1954  beroep  die 
Salisbury/Gatooma  kombinasie  vir  dr  JF 
Stutterheim. 


Profen  mev  Oberholzer  en  hullegesin 
tydens  sy  bedieningstyd  in  Rustenburg 
in  1960. 


Ds  Oberholzer  was  ’n  streng  predikant  wat  sy 
sê  gesê  het  as  dit  nodig  was.  Dit  blyk  duidelik 
uit  notules  gedurende  sy  bedieningstyd.  Die 
volgende  voorval,  opgeteken  in  ’n  kerk- 
raadsvergaderingnotule  illustreer  dit:  Ouder- 
ling  Stroebel  en  drie  ander  ouderlinge  het 
geweier  om  die  basaar  van  1951  te  onder- 
steun.  Daar  was  volgens  hulle  te  veel  foute 
met  die  beplanning  van  die  basaar.  Die  ge- 
meentevergadering  besluit  toe  om  ter  wille 
van  die  vrede  aan  die  vier  broeders  hulle  sin 
te  gee.  Dit  wat  hulle  gepla  het,  is  verander 
soos  hulle  dit  wou  hê.  Ds  Oberholzer  sê  by 
geleentheid  aan  ouderling  Stroebel  dat  hy  net 
bereid  is  om  saam  te  werk  as  hy  sy  sin  kry. 
Baie  ontsteld  oor  die  woorde,  bedank  die 
ouderling  by  die  eersvolgende  kerkraads- 

vergadering  as  lid  van  die  kerkraad.  In  die 
gesprek  wat  hierop  gevolg  het,  sê  ds  Ober- 
holzer:  Ouderling  Stroebel,  ek  wil  u net 
daarop  wys  dat  die  gemeente  groter  geword 
het  en  dat  u verantwoordelikheid  ook  groter 
geword  het.  Ek  laat  my  nie  leer  en  voorsê 
van  kerkraadslede  wat  minder  weet  as  ek  nie. 
U het  nog  baie  om  te  leer  en  ek  sal  dit  vir  u 
leer.  Dit  is  my  werk.  Dit  was  reguit  en  miskien 
harde  woorde,  maar  dit  het  gewerk.  Ouder- 
ling  Stroebel  het  sy  bedanking  teruggetrek, 
verskoning  gevra  en  saamgewerk. 

Onder  leiding  van  ds  Oberholzer  het  die 
kombinasie  in  die  noorde  van  Rhodesië  ’n 
ongeëwenaarde  groei  beleef.  Van  meet  af 
aan  het  hy  hom  betoon  as  ’n  hardwerkende 
man  wat  homself  nie  gespaar  het  nie  en  die 
Kerk  se  belange  altyd  voorop  gestel  het. 

Prof  Oberholzer  skryf  vandag  oor  sy  erva- 
ringe  in  Zimbabwe  onder  meer: 

Op  11  Februarie  1951  is  ek  georden  en  beues- 
tig  as  predikant  uan  die  kombinasie  Salis- 
bury/Welgetroost/Gatooma/Rusape/Chipin- 
ga,  en  die  Afdeling  Sinoia.  Die  bevestiging 
het  piaasgeuind  in  die  NG  Kerkgebou  in 
Jamesontaan  omdatdie  Heruormde  Kerksaat 
in  Hatfield  te  klein  was  uir  die  geleentheid. 
Vir  my  was  dit  'n  oorsteipende  geleentheid. 
Ek  was  jonk  en  rou,  en  toe  ek  en  my  ouers 
en  ’n  tante  die  uorige  Vrydagaand  met  die 
trein  op  Salisburystasie  aangekom  het  na  ’n 
treinreis  uan  twee  uotte  nagte  en  twee  dae, 
was  dit  my  eerste  kennismaking  met  wat  ek 
beskou  het  as  die  dieptes  uan  Afrika. 
Suid-Rhodesië  was  toe  nog  ’n  kolonie  uan 
Brittanje  en  Satisbury  is  beskou  as  die  ’strong- 
est  outpost  ofthe  British  Empire’.  Alles  was 
inderdaad  baie  Brits,  en  'n  mens  moes  jou 
uinnig  daaraan  wend  datEngels  die  aanuaar- 
de  taai  is.  Die  Kerk  was  egter  Afrikaans  en 
sou  Afrikaans  bty. 

Op  die  stasie,Vrydagaand  9 Eebruarie  1951,  is 
ek  hartlik  verwelkom  deur  ds  SJ  Strijdom,  die 
uorige  predikant  wat  vir  tien  heroïese  jare  die 
Kerk  in  Rhodesië  versorg  het  en  sy  voortgang 
uerseker  het.  Saam  met  hom  was  ouderling 
Hendrik  Stroebel,  by  wie  ek  tot  einde  Eebruarie 
sou  tuisgaan.  Salisbury  het  destyds  agt 
kerkraadslede  gehad:  Ouderlinge  Eaan  Boshoff, 
wat  ook  die  skriba  was,  Gaaf  Stoltz,  Jan  uan 
den  Berg  en  Hendrik  Stroebel,  en  diakens 
George  Barry  Henry  Botha,  Jan  Duuenage  en 
Hennie  Hugo.  My  intreepreek  was  na 
aanleiding  van  die  woorde  in  Handelinge  8:26: 
’Staan  op  en  gaan  na  die  suide  op  die  pad  wat 
afloop  uan  Jerusalem  na  Gasa.  Dit  is  ’n 
eensame  pad’.  By  terugskoue  dink  en  nie  dit 
was  'n  goeie  preek  nie,  maar  dit  het  iets 
weerspieël  uan  my  gemoedstoestand.  Die  45 
jaar  wat  sindsdien  verloop  het,  was  egter  nie 
eensaam  nie.  Daar  was  honderde,  duisende 
rondom  my  wat  saam  geglo  en  gewerk  het,  en 
saam  op  pad  was  na  die  bestemming  wat  aan 
ons  geskenk  is. 

My  uerbiyf  in  Suid-Rhodesië  was  kort.  In 
Desernber  1953  is  ek  en  my  urou  en  kind 
terug.  Die  byna  drie  jaar  was  uol  en  ryk  jare, 
ryk  in  ervaring  en  belewing,  hoewel  arrn  in 


aardse  middele.  Ons  was  almal  arm.  Daar 
was  nie  'n  pastorie  nie  en  die  traktement  was 
klein.  Ek  dink  steeds  met  dankbaarheid  aan 
oom  George  Barry  en  tant  Anna  wat  Imlle 
sitkamer  ontruim  het  om  vir  my  blyplek  te  gee. 
Toe  ek  in  Julie  1952  in  die  huwelik  tree,  het 
die  kerkraad  my  ’n  woningtoelae  toegestaan 
waarmee  ek  ’n  klein  tuinwoonstel  kon  huur 
in  Avondale  by  oom  Jannie  Burger,  ouderling 
van  die  NG  Kerk.  Die  gebrek  aan  aardse 
middele  is  ruimskoots  voor  vergoed  deur  die 
gasvryheid  van  ons  mense.  Uit  die  aard  van 
die  saak  was  ons  steeds  op  pad.  Ses 
kerkpiekke,  baie  nagmaalsvierings, 
kerkraads-  en  gemeentevergaderings,  ’n  stuk 
of  ses  basaars,  saam  met  huisbesoek  en 
prediking  het  gesorg  dat  daar  min  ledige  tyd 
was.  Ek  kon  dan  ook  maar  baie  effens 
gebruik  maak  van  die  henget-  en  jaggeleent- 
hede  wat  toe  nog  vrylik  beskikbaar  was.  Die 
enkele  kere  wat  dit  moontlik  was,  bly  kosbare 
kleinode  in  my  gedagte. 

Meeste  uan  alles  egterdink  ek  aan  die  mense 
met  wie  ek  te  doen  gekry  het.  Dit  is  gevaarlik 
om  mense  se  name  te  begin  noem  want  ek 
gaan  verseker  oorslaan  wat  ek  behoort  te 
onthou  het.  Die  eerste  kerkraadslede  bly  my 
elkeen  voordie  gees.  Wie  kan  vergeet  wotter 
aangename  ure  ek  by  hulle  deurgebring  het, 
watter  besondere  etes  ek  ontvang  het  uit  hulle 
hande.  Later  het  op  die  kerkraad  bygekom 
Ernst  van  der  Westhuizen,Tokkie  Coetzee,Jan 
Venter,Jan  uan  Aswegen,Jan  Landman,  Piet 
Joubert,  Johannes  Greyling,  Johannes  Gey- 
ser,  en  in  die  uerre  noorde  was  oom  Fanie 
Naudé  en  Klasie  Scheffer.  Sommige  van  hulle 
sien  ek  nog  soms,ander  is  lank  nie  meerdaar 
nie.  Hulle  en  huUe  vrouens  was  uir  my  en  my 
vrou  goed. 

Wat  hulle  en  my  werk  uiteindelik  werd  was, 
is  uir  ons  goeie  Vader  in  die  hemel  om  te 
beoordeel.  Die  gemeente  het  bly  bestaan, 
soms  gegroei  dan  weergestaan.Ek  kan  maar 
net  hoop  dat  die  evangelie  sy  werk  gedoen 
het  aan  almal  wat  daarmee  in  aanraking 
gekom  het,  ook  al  was  dit  deur  'n  jong  en 
dikwels  onbeholpe  dienaar  van  die  Woord. 
Vir  my  was  daardie  jare  die  beste  leerskoo! 
wat  ek  ooit  kon  gehad  het. 

Ds  Oberholzer  het  reeds  as  jeugdige 
predikant  homself  onderskei  as  akademikus, 
pastoren  leierby  uitstek.  Sy  liefdevirsy  Kerk 
en  sy  ywer  vir  die  werk  van  die  Kerk  hef  reeds 
op  hierdie  stadium  duidelik  geblyk.  So  ’n 
man  is  geroep  om  later  in  sy  lewe  vir  baie 
jare  as  voorsitter  van  die  Kommissie  van  die 
Algemene  Kerkvergadering  aan  die  Kerk 
positiewe  en  konstruktiewe  leiding  te  gee.  As 
hoogleraar  en  dekaan  van  die  Teologiese 
Fakulteit  Afdeling  A aan  die  Universifeit  van 
Pretoria  het  hy  bekend  geraak  in  akademiese 
kringe.  As  Bybelvertaler  het  hy  werk  van 
onskatbare  waarde  gedoen  wat  hom  in 
kerklike  kringe  in  die  Republiek  van 
Suid-Afrika  bekend  gemaak  het. 

So  ’n  man  kon  sy  bediening  in  die 
Rhodesiese  Hervormde  Kerk  begin.wat  vir 
die  Kerk  en  die  gemeente  aldaar  groot 
betekenis  gehad  het. 


Kenkgehoue  wond  opgemg 

SalishuKy 

Onder  leiding  van  dsStrijdom  word  daar  reeds  in  1942  besluit  om  grond  aan  te 
koop  in  Prospect  vir  die  bou  van  ’n  kerksaal.  Die  beplanning  vir  die  bou  van  die 
saal  sloer  egter  baie  lank.Aanvanklik  word  daar  lank  gesukkel  om  ’n  permit  in  die 
hande  te  kry  om  te  mag  bou.  Daar  is  ook  lank  gesukkel  om  die  planne  te  finaliseer. 
Stene  was  duur,  sement  skaars  en  die  gemeente  het  nie  oor  veel  fondse  beskik 
nie.  Eers  in  1950  word  ’n  permit  uitgereik  en  word  bekend  gemaak  dat  daar  met 
die  bouery  begin  gaan  word.  Die  voorsitter  van  die  boukommissie,  ouderling 
Stroebel,  bied  aan  om  die  materiaal  vir  die  bouery  aan  te  koop.  Daar  was  slegs 
S1300  beskikbaar  vir  die  projek  en  daarom  moes  daar  met  die  bank  gereël  word 
vir  ’n  oortrekking  van  &400.  Hierna  word  ywerig  met  die  bouery  begin  deur  die 
kontrakteur,ouderling  Stoltz.  Op  30  September  1950  lê  ds  Strijdom  die  hoeksteen. 
Die  volgende  berig  oor  die  hoeksteenlegging  het  in  Die  Hervormer  van  Desember 
1950  verskyn: 

Die  dag  van  30  September  1950  was  ’n  mylpaal  in  die  bestaan  van  die  Hervormde 
Gemeente  van  Salisbury.  Ons  is  die  Almagtige  Heer  innig  dankbaar  vir  die  groot 


Ou  Kerksaal  in  Harare. 


voorreg,  waar  al  jare  na  gestreef  is.  Op  daardie  dag  hef  ons  ds  SJ  Strijdom,  die 
enigste  Hervormde  leraar  in  Rhodesië,die  hoeksteen  gelê  van  ons  kerksaal.  Na 
’n  kort  diens  by  die  saal  het  ds  Strijdom  die  gemeente  gewaarsku  dat  ons  nie  nou 
moet  verslap  nie,want  dit  is  maar  die  begin  van  die  groot  werk  wat  nog  voorlê. 
Eerwaarde  Jackson,  van  die  NG  Kerk,  het  ons  ook  ’n  paar  kragtige  woorde 
toegevoeg,en  die  verskillende  Kerke  simbolies  vergelyk  by  ’n  wawiel  waarvan  al 
die  speke  na  die  naaf  loop,en  die  hoop  uitgespreek  dat  daar  nog  baie  siele  hier 
in  die  gebou  sal  gewen  word  vir  Gods  Koninkryk.  Hierna  het  die  kontrakteur, 
ouderling  Stoltz,  die  gemeente  toegespreek  en  sy  blydskap  uitgespreek  oor  die 
mooi  samewerking  en  sy  spyt  uitgespreek  dat  ds  Strijdom  weens  sy  ouderdom  nie 
meer  lank  saam  met  ons  die  voorreg  sal  kan  deel,wat  ons  in  die  saal  het  nie.Die 
voorsitter  van  die  boukommissie  het  ook  ’n  geleentheid  gekry  om  die  gemeente 
toe  te  spreek.  Die  bouers  van  die  kerksaal,  broeder  Stoltz  en  sy  seun  Cornelius, 
het  ’n  silwer  troffel  aan  ds  Strijdom  oorhandig.  Daarna  is  die  plegtigheid  afgesluit 
met  die  sing  van  Gesang  180vers3:  DankVader,dankvirdiegenade,  ensovoorts. 


Hoeksteen  gelê  deur  ds  Strydom.  Die  steen  word  weer 
onthul  tydens  die  vyfen  sestigste  bestaansjaarfeesvieringe. 


Direk  na  die  hoek- 
steenlegging  word 
die  eerste 

kerkraadsvergadering 
in  die  onvoltooide 
kerksaal  gehou.  In 
April  1951,  ds 
Oberholzer  was  toe 
reeds  die  predikant, 
is  die  kerksaal 
ingewy.  Op  dieselfde 
dag  hef  ds  Strijdom 
ook  sy  afskeidspreek 
gelewer. 

In  Maart  1951  besluit  die  lidmate 
op  Welgetroos  om  by  die  rings- 
vergadering  aansoek  te  doen  om 
as  selfstandige  gemeente  af  te  stig. 
Terselfdertyd  besluit  hulle  ook  om 
hulle  eie  kerkgebou  op  te  rig.  Tot 
dusver  het  hulle  in  ’n  ou  skooltjie 
eredienste  gehou.  Die  beplanning 
het  van  meet  af  aan  vinnig  gevor- 
der.  Mev  Cilliers  skenk  die  perseel 
vir  die  gebou.  Diaken  Brits  skenk 
die  stene  en  ’n  groot  deel  van  die 
sement  word  deur  ’n  vriend,  ene 
mnr  Payne,  gratis  verskaf. 

Hierna  word  die  bouery  kosteloos 
deur  ouderling  Botha  en  mnr 
Cilliers  gedoen.  Omdat  almal  so 
mooi  saamgewerk  het,  was  dit 
moontlik  om  die  uitgawes  verbon- 
de  aan  die  bouwerk  tot  slegs  S194 
te  beperk.  Op  12  Oktober  1952  lê 
ds  JP  Oberholzer  die  hoeksteen 
van  die  kerkgeboutjie.  Dié  histo- 
riese  kerkgeboutjie  staan  vandag 
steeds  op  Welgetroos  en  is  vir  die 
groepie  toegewyde  Hervormers  ’n 
sieraad.  Welgetroos  is  vandag  nie 
meer’n  gemeente  nie,maar  ’nwyk 
van  Gemeente  Harare. 


Gawoma 

Ds  SJ  Strijdom  het  in  April  1947  die  Hervorm- 
de  Gemeente  Gatooma  gestig.  Reeds  met  die 
stigting  het  daar  stemme  opgegaan  vir  die  op- 
rigvan  ’n  kerkgebou.  Daar  word  spoedig  ’n 
boukommissie  gekies  en  ’n  boufonds  op  die 
been  gebring  om  die  saak  verder  te  voer.  In 
1952  begin  die  bouery.  ’n  Sekere  lidmaat 
Breytenbach  skenk  die  kerkbanke  en  die 
preekstoel.  Lidmaat  Geyser  skenk  die  Nag- 
maalservies.  Die  droom  van  ’n  kerkgebou  het 
’n  werklikheid  geword  in  1953  terwyl  ds 
Oberholzer  predikant  van  die  gemeente  was. 
Die  kerkgebou  wat  die  gemeente  &231  gekos 
het,  is  op  9 Mei  1953  ingewy. 

In  Oktober  1981  word  die  Gatoomagemeente 
ontbind  onder  meer  omdat  baie  mense  na 
die  oorlog  uit  die  omgewing  uit  weggetrek 
het.  Die  eertydse  gemeente  word  nou  as  ’n 
wyk  van  die  Salisburygemeente  bearbei. 
Aanvanklik  is  die  kerkgebou  nie  verkoop  nie 
en  het  eredienste  daarin  voortgegaan.  Later 
is  die  gebou  verkoop  aan  die  Pentacostal  Fel- 
lowship.  Dit  word  vandag  steeds  gebruik  en 
is  in  ’n  baie  goeie  toestand. 


WelgeTKoos 


Kerkgebou  te  Welgetroos. 


Hoeksteen  van  die 
kerkgebou  van 
Welgetroos  gelê  deur 
ds  JP  Oberholzer  op 
12  Oktober  1952. 


Kerkgebou  te  Gatooma. 


Hoeksteen  van  kerkgebou 
van  Gatooma  gelê  deur 
ds  SJ  Strijdom  op  9 Mei  1953. 

BEARBEÍDING  IN  DIEJÁRE  1954-1980 


Dk  JF  STUTTeKheio) 

I 


Dr  en  mev  JF Stutterheim. 


Na  die  vertrek  van  ds  en  mev  JP  Oberholzer,  aanvaar  dr  JF 
Stutterheim  die  beroep  na  die  Salisbury/Gatooma  kombinasie  vroeg 
in  1954.  Op  26  Februarie  1954  vind  sy  ontvangs  en  bevestiging  plaas. 
Hy  was  die  eerste  predikant  van  die  nuutgevormde  kombinasie.  Sy 
verblyf  in  Rhodesië  was  egter  nie  altyd  gelukkig  nie.  Die  kerkraads- 
vergadering  het  dr  Stutterheim  beroep  sonder  dat  die  gemeente- 
vergaderings  van  beide  Salisbury  en  Gatooma  geraadpleeg  is.  Die 
gemeentelede  het  uitgesluit  gevoel  en  dit  het  groot  ongelukkigheid 
veroorsaak.  Die  gebeure  lui  daartoe  dat  baie  lidmate  hulle  offer- 
gawes  onttrek.  Hulle  meld  as  rede  vir  die  optrede  dat  die  kerkraad 
dr  Stutterheim  beroep  het  en  hom  daarom  moet  betaal.  Die  opvatting 
en  optrede  het  baie  spanning  rondom  die  beroep  van  dr  Stutterheim 
meegebring  en  daarom  was  dit  nie  vreemd  dat  dr  Stutterheim  vroeg 
in  1955,skaars  ’n  jaar  nadat  hy  in  Salisbury  ontvang  is,  ’n  beroep  na 
Leeudoringstad  aangeneem  het  nie. 

Vir  die  volgende  drie  iaar,tot  met  die  koms  van  ds  GJJ  Labuschagne, 
sou  die  kombinasie  vakant  wees.  Met  groot  opoffering  het  predikante 
soos  di  CJ  van  Schalkwyk,  JA  Swanepoel  en  dr  PJT  Koekemoer  steeds 
eredienste  in  die  kombinasie  waargeneem  en  lidmate  besoek. 


Ds  JA  Swanepoel 

Die  Geweeme  in  nood 


’n  iJeriginDie  Hervormer  van  Augustus  1956  beeld  die  gemeente 
se  nood  uit: 

Op  die  huidige  oomblik  is  Salisbury  die  enigste  vakante  gemeente  in 
Rhodesië.  Ditalleen  is  al  veel  om  voor  dankbaar  te  wees.  In  die  Ring 
van  Rhodesië  is  daar  tans  die  rekord  aantal  predikante  van  vier.  Dat 
daardus  ook  hierte  landegroei  van  ons  kerk  is  kan  met  dankbaarheid 
aanuaar  word.  Daar  is  egter  een  feit  wat  soos  'n  paal  bo  water  staan 
en  dit  is:  Salisbury  het  'n  predikant  nodig;  dringend  nodig! 

Dit  is  nou  bykans  agtien  maande  dat  die  gemeente  reeds  vakant  is. 
Metdie  eerste  oogopslag  lyk  ditmiskien  nie  erg  nie.  Wanneer  'n  mens 
egter  in  aanmerking  neem  dat  dit  'n  Rhodesië  gemeente  is  wat  dus 
met  ai  die  probieme  te  worstel  het,  wat  hier  te  tande  opduik  - en  die 
verskii  baie  met  dié  van  die  gemeentes  uan  die  Unie  - lyk  sake  anders. 

Die  naaste  predikant  aan  Salisbury  is  1 50  myl,  die  volgende  een  is 
300  myl.  As  daar  in  aanmerking  geneem  word  dat  die  ander 
gemeentes  ook  al  die  aandag  van  hulle  predikante  nodig  het,  kan 
daar  nie  veei  hulp  van  hutie  verwag  word  nie.  Hulle  is  dus  aan  hulie 
eie  iot  oorgelaat.  Nee  - God  sorg  nog  virSalisbury.  Hoewel  die  kerkraad 


uit  'n  paar  broeders  bestaan.  gaan  hulle  nog  uoort  met  die 
Sondagskool  en  die  insameling  van  fondse. 

Daar  is  die  probieme  van  verval  in  die  geloof,  uan  innerlike  verdeeid- 
heid,  van  iang  afstande  en  so  meer.  Daar  wag  'n  groot  taak. 

Die  moontlikhede  is  daar  dat  Salisbury  die  puik  gemeente  van 
Rhodesië  kan  word,  maar  as  daar  nie  weldra  'n  predikant  kom  nie 
het  'n  ouderling  gesê:  Kan  ons  Ikabod  skrywe. 

Een  ding  is  seker:  DIE  GEMEENTE  VAN  SALISBURY  HET  'N  PREDI- 
KANTNODIG. 

Persoonlik  dink  ek  as  daar  ooit  'n  uerpersoonliking  uan  die  Mase- 
doniese  man  in  ons  kerk  was,  dan  is  dit  tans  die  geval  met  die 
gemeente  uan  Saiisbury. 

Is  daardan  nie  een  predikant  in  ons  kerk  wie  se  omstandighede  so  is 
om  'n  beroep  daarheen  aan  te  neem  nie?  Dit  is  tog  nie  so  veren  so  ’n 
groot  opoffering  nie.  Daar  wag  ook  nie  ’n  bomenslike  taak  in  die 
gemeente  van  Jesus  Christus  nie.  Dit  is  nog  altyd  sy  gemeente  wat 
roep:  'Kom  oor  en  help  ons.’ 


SaíisbuKy  bou  paswme 


15  Hillside  Road. 


Die  pastorie  in 

^Jedurende  die  drie  jaar  wat  die  kombinasie  vakant  was,  het  ge- 
meentewerk  nie  tot  stilstand  gekom  nie.  Sonder  die  leiding  van  ’n 
predikant,  het  die  gemeente  besluit  om  ’n  pastorie  te  bou.  Dit  was 
’n  droom  van  die  gemeente  Salisbury  sedert  die  dae  wat  ds  Ober- 
holzer  in  die  stad  kom  bly  het. 

Na  ’n  gesukkel  om  ’n  geskikte  standplaas  te  kryword  ’n  standplaas 
in  15  Hillside  road  vir  ’n  bedrag  van  £678  gekoop.  In  Augustus  1959 
word  die  boumateriaal  aangekoop  en  in  Oktober  is  die  meeste 
bouwerk  voltooi.  Die  bouaannemer  was  diaken  E van  der  West- 
huizen.  Die  huidige  koster  van  Gemeente  Harare.diaken  JC  Bekker, 
het  die  blokkiesvloere  gelê. 


In  Desember  1956  word  die  pastorie  deurdiakenVan  derWesthuizen 
aan  die  kerkraad  oorhandig.  Die  totale  koste  het  £3500  beloop.  Die 
Sustersvereniging  het  £400  daartoe  bygedra. 

Die  pastorie  staan  vandag  nog  as  getuigskrif  van  gemeentelede  se 
ywer.  Sonder  die  leiding  van  ’n  predikant  is  hierdie  projek  met  toe- 
wyding  aangepak  en  vreugdevol  voltooi.  Hoe  dan  anders:  Hierdie 
lidmate  het  te  midde  van  jare  se  droogtes  en  ander  opofferings,so 
sonderpredikante  selfstandig  geword  dat  hulleso  ’n  projeksuksesvol 
kon  voltooi. 

Ds  GJJ  Lahuschagne 


Ds  GJJ  Labuschagne 


roeg  in  1958  word  ds  GJJ  Labuschagne  na  die  Salisbury/Gatooma- 
kombinasie  beroep.  In  Februarie  1958  word  hy  ontvang  en  bevestig. 
Ds  Labuschagne  het  dadelik  saam  met  sy  vrou  begin  werk.  Eredienste 
is  weer  gereeld  by  al  die  preekpunte  gehou.  Aan  die  kategese  is 
opnuut  aandag  gegee  en  huisbesoek  is  weersinvol  en  getrou  gedoen. 
Die  gemeente  begin  weer  nuwe  lewe  toon.  So  vind  daar  byvoorbeeld 
weer  ’n  bybelvasvrae  plaas  tussen  die  kerkraad  en  die  jongeliede 
Qeug).  ’n  Jaarlikse  hoogtepunt  was  die  stalletjie  wat  die  gemeente 
by  die  skou  beman  het.  Die  verkoop  van  eet-  en  drinkgoed  het  ’n 
belangrike  bron  tot  die  gemeentelike  finansies  geword. 

Hierdie  tyd  lewer  ook  sy  interessante  staaltjies  op.  Ds  Labuschagne 
uertel  die  volgende:  Met  toestemming  uan  die  kerkraad  moes  ons  op 
’n  afgeleë  plaas  aan  ’n  hoogbejaarde  egpaar,albei  reeds  in  die  tagtig, 
gaan  Nagmaal  bedien.  Ons  het  een  aand  na  agt  eers  by  hulle 
aangekom.  Hulle  was  reeds  in  die  bed.  Die  broeder  was  uerskriklik 
doof  Nadat  ons  hulle  opgeklop  het,  het  die  gesprek  min  of  meer  so 
uerloop:  Oom  skreeu  ek,  ek  is  die  nuwe  dominee  . Hoe  só?  ura  die 
oom.  Ek  skreeu  nog  harder:  Oom,  ek  is  die  dominee  waarop  die 
oom  sê:  O,  ek  uerstaan  jy  is  die  dominee.  ’n  Bietjie  later  moes  ek 
begin  met  die  Nagmaalsbediening. 

Oom  ,skreeu  ek,  ons  wil  vir  oom  en  tante  Nagmaal  bedien.  Wat  se 
goed?  vra  die  oom.  Nagmaal  skreeu  ek.  Uiteindelik  verstaan  die 
oom.  Maar,  die  Nagmaalsformulier  lê  nog  voor.  Om  die  formulier 
deur  te  skreeu  is  te  veel  vir  vlees  en  bloed.  Ek  probeer  ’n  ander 
manier  as  die  gewone.  Ken  oom  die  formulier?  skreeu-vra  ek.  Wat 
moet  ek  ken?  vra  die  oom.  Die  formulier  ,skreeu  ek.  Nee  sê  die 
oom.  Het  oom  al  van  die  formulier  gehoor?  vra  ek.  Die  Nagmaals- 
formulier?  vra  die  oom.  Ja  oom  skreeu  ek.  Ja  antwoord  die  oom. 


Hiermee  was  die  formulier  afgehandel.  Nou  lê  die  Skriflesing  nog 
uoor.  Oom  ek  lees  Psalm  23"  skreeu  ek.  ’n  Mooi  en  kort  Psalm.  Ek 
staan  langs  die  oom  en  skreeu-lees  die  Psalm  stadig  deur.  Hierna 
uoig  ’n  kort  gebed.  My  stem  begin  nou  al  in  te  gee.  Nou  maak  die 
ouderiing  die  tafel  gereed.  Hy  haal  ’n  bottel  Marsaia,  sterk,  rooi  soetwyn 
uit  en  gooi  die  heie  bottel  in  die  beker.  Ek  neem  uan  die  brood  en  die 
wyn  uirmyseifen  gee  ook  uirdie  ouderiing,die  oom  en  die  tante.  Die 
ouderling  neem  ’n  siukkie  wyn  en  gee  dit  uir  die  oom.  Maar,  hier 
steek  die  beker  uas.  Die  ou  broeder  sit  die  beker  uoor  sy  mond  en 
sonder  onderbreking  drink  hy  die  hele  beker  met  een  asemteug  leeg! 
Die  ouderling  se  oë  rek.  Ek  is  uersiae.  Vir  die  ou  tante  is  daar  niks  oor 
nie.  So-iets  het  ek  nog  nooit  uan  teuore  gesien  of  beieef  nie. 

Kort  hierna  het  die  wyn  begin  werk  - tot  middernag  het  die  oubaas 
uertei  uan  sy  jong  jare  in  die  drie-jarige  oorlog  en  die  heldedade  wat 
hy  uerrig  het.  Ons  ander  het  maar  net  met  ’n  glimlag,  kopknikkend 
en  met  handgebare  meegedoen. 

Op  1 November  1958  word  die  kombinasie  Salisbury/Gatooma 
opgehef.  Salisbury  word  nou  ’n  selfstandige  gemeente  en  moes  na 
homself  omsien.  Deur  die  goedheid  van  die  Heer,kon  die  gemeente 
van  die  begin  af  sy  verpligtinge  nakom. 

In  Januarie  1961  aanvaar  ds  Labuschagne  ’n  beroep  na  Pietersburg. 
Hy  word  onthou  as  ’n  vriendelike,  maar  stil  man.  Hy  was  veral 
hardwerkend  en  pligsgetrou.  Sy  eggenote  word  onthou  vir  haar 
goeie  en  positiewe  leiding  aan  die  NHSV.  Op  4 Februarie  spreek 
ds  Labuschagne  vir  oulaas  die  kerkraad  toe:  Ek  verlaat  Salisbury 
met  mooi  herinneringe  en  sal  altyd  met  mooiheid  van  Salisbury 
praat. 

Ds  R CKonje 


Ds  R Cronjé 


In  Februarie  1962  word  proponent  R Cronje  as  predikant  van  die 
gemeente  Salisbury  georden  en  bevestig.  Sy  harde  werk  lewer  gou 
goeie  vrug  op.  Met  die  kerkraadslede  voltallig.huisbesoek  wat  in  al 
die  wyke  gedoen  is,  pastorale  versorging  en  uitstekende  prediking, 
floreerdie  gemeente  gou  en  groei  hy  sterker.  Die  treffende  prediking 
van  ds  Cronje  het  daartoe  gelei  dat  die  erediensbywoning  in  hierdie 
tyd  uitstekend  was.  Almal  is  betrek  by  kerklike  aktiwiteite  en  ’n 
besondere  meelewendheid  en  betrokkenheid  het  onder  lidmate 
posgevat.  In  hierdie  tyd  gaan  daar  gereeld  stemme  op  vir  ’n  meer 
volledige  Engelse  bearbeiding.  In  Beginsel  was  die  kerkraad  nie 
daarteen  nie,maar  die  kerkraad  was  tog  van  oordeel  dat  die  behoefte 
daaraan  nog  nie  voldoende  was  nie. 

Die  volgende  staaltjie  wat  deur  ds  Cronje  vertel  word  dui  op  ’n 
besondere  meelewendheid  in  die  gemeente.  My  eerste  Nagmaal- 
bediening  was  'n  senutergende  belewenis.  Daar  was  niemand  om 
my  reg  te  help  of  aan  wie  ek  vrae  kon  ura  nie.  Ceen  waarskuwing 
oor  wat  dalk  kan  gebeur  van  die  kerkraad  se  kant  afis  ontvang  nie! 
Boksemdais!  Onbekend  aan  my  was  daar  'n  swaksinnige  Jongman 
in  die  gemeente.  Na  die  tweede  tafel  bly  die  man  sit  Hy  kyk  aandagtig 
hoe  ek  die  bekers  hervul  en  die  brood  breek.  So  onopsigtelik  moontlik 
wys  ek  aan  hom  met  my  oë  en  wenkbroue  dat  hy  maar  kan  opstaan. 
Hy  bly  egter  sit.  Desperaat  sis  ek  naderhand  deur  my  tande:  'Jong, 
staan  op  ...  loop!'  Dit  het  hy  verstaan.  Hy  staan  op,  stoot  sy  stoel 
terug  tot  op  sy  plek,  tree  twee  tree  terug  en  met  'n  swierige  gebaar 
met  sy  een  arm  voor  sy  maag  en  die  ander  agter  sy  rug  maak  hy  'n 
grasieuse  buiging  soos  watter  operasangeres!  En  ek  moet  'n  waardige 
gesig  voorhou! 

Salisbury  gaan  in  hierdie  tyd  weer  in  kombinasie  met  Gatooma  en 
Welgetroos.  Die  stap  maak  dit  vir  die  kombinasie  makliker  om 
verpligtinge  na  te  kom.  Veral  vir  Salisbury  het  dit  groot  voordeel 
ingehou  deurdat  dit  baie  beter  met  die  gemeente  se  finansies  gegaan 
het  as  vroeër.  In  1968  begin  ds  Cronje  die  gemeente  motiveer  vir  die 
oprig  van  ’n  kerkgebou  nader  aan  die  stad.  As  eerste  stap  is  daar  ’n 
boukommissie  gekies  wat  die  projek  moes  behartig. 


Dit  gaan  nie  net  met  gemeentes  broekskeur  by  tye  nie,  predikante 
loop  ook  deur.  Ds  Cronje  vertel:  Ek  en  ouderling  Hennie  Hugo  ry 
een  Sondagmore  vroeg  na  Odzi  toe.  Ons  besluit  om  op  pad  stil  te 
hou  en  koffie  te  drink  op  Macheke.  Ek  het  net  te  vër  van  die  sypaadjie 
af  stilgehou  om  gerieflik  daarop  te  tree  en  eintlik  te  naby  om  eers  in 
die  pad  te  trap.  ’n  Laaaaang  tree  dus,’n  ontstellende  skeurgeluid  en 
my  swart  broek  skeur  van  bo  tot  onder  oop.  By  die  kerk  aangekom 
het  ek  uitgeklim  en  dadelik  my  toga  aangetrek.  Die  skaamte  moet 
bedek  word!  Tussen  Nagmaal  en  danksegging  het  ek  die  toga  maar 
aangehou.  Dit  is  ’n  bloedige  warm  dag  in  Oktobermaand.Die  mense 
kyk  my  snaaks  aan,  maai  is  te  beleefd  om  te  vra  of  te  sê.  Na  die 
diens  gaan  ons  by  oom  Freddie  en  tannie  Edie  Kirsch  eet.  Hulle 
woon  vêr  af  langs  die  rivier.  Daar  aangekom  wil  hy  my  sy  osse  in  die 
voerkraal  gaan  wys.  Dit  sweet,  maar  die  toga  bly  aan.  Uiteindelik 
skraap  tannie  Edie  die  moed  bymekaar  en  vra;  Wil  ds  nie  maar  die 
toga  uittrek  nie?  Dis  so  warm!  ‘ Hier  het  ek  eers  die  moed 
bymekaargeskraap  en  die  dilemma  verduidelik.  Met  ’n  naald  en 
garing  sit  ek  toe  soos  ’n  Paulus  van  ouds,en  soos  ’n  tentmaker  maak 
en  toe  die  broek  reg  soos  net  ’n  onhandige  man  maar  kan. 

Regdeur  die  geskiedenis  van  die  Hervormde  Kerk  in  Zimbabwe  het 
dit  maar  met  tye  broekskeur  gegaan  om  die  evangelie  verkondig  te 
kry.  Tog  is  dit  altyd  gedoen  al  was  dit  nie  altyd  maklik  nie. 

Ds  Cronje  was  altyd  betrokke  by  kultuursake.  Vanuit  die  regerende 
party  en  Afrikanergeledere  is  hy  verskeie  kere  genader  om  by  die 
politiek  betrokke  te  raak.  In  1970  stem  hy  in  en  ontvang  sy  akte  van 
losmaking.  By  sy  laaste  kerkraadsvergadering  waar  hy  as  predikant 
optree,sê  hy  dat  hy  glo  dat  hydeur  betrokke  te  raak  by  die  politiek, 
sy  Kerk  en  sy  mense  beter  kan  dien.  Nadat  hy  uit  die  bediening 
getree  het,  was  hy  vir  baie  jare  ouderling  in  die  gemeente.  In  al 
hierdie  jare  het  hy  sy  Kerk  en  sy  Heer  steeds  met  dieselfde  toewyding 
gedien.  In  1996  skryf  hy:  My  blywende  herinnering  van  die  Kerk  in 
Rhodesië  is  een  van  vriendelike,  gasvrye  lidmate,  hardwerkend  en 
bereid  om  op  te  offer.soos  dit  hoort.  Inderdaad  ’n  herinnering  van 
’n  pragtige  gemeente  en  kosbare  vriendskappe.  Mooi  mense! 

Ds  JP  Naudé 


Ds  JP  Naudê 


ir  een  en  ’n  half  jaar  nadat  ds  Cronje  losgemaak  is  van  sy 
standplaas.was  die  kombinasie  vakant.  In  Januarie  1972  word  pro- 
ponent  JP  Naudé  as  predikant  georden  en  bevestig  in  die  kombinasie 
Salisbury/Gatooma/Welgetroos.  Ds  Naudé  was  ’n  ervare  en  geliefde 
mens.  Met  sy  dinamiese  persoonlikheid,  sy  skitterende  prediking, 
gereelde  huisbesoek  en  sy  liefde  vir  kinders,het  hy  gou  byval  gevind 
by  almal  in  die  gemeente.  Met  sy  aankoms  in  die  gemeente  was 
daar  drie  kategete  en  twaalf  katkisante.  Hy  sien  die  potensiaal  raak 
virbaie  meerkindersopsondagskool  indien  daarvervoerbeskikbaar 
sou  wees.  Gou  oortuig  hy  die  gemeente  in  Salisbury  om  ’n  bussie 
aan  te  koop  om  vervoer  aan  kinders  te  verskaf.  Nie  lank  hierna  nie, 
is  daar  twee-en-sewentig  kinders  in  die  sondagskool.  Dit  was  gou 
nodig  om  ’n  tweede  bussie  aan  te  koop  vanweë  die  steeds  groeiende 
getal  sondagskoolkinders.  Jeugkampe  is  in  hierdie  tyd  gereeld  gehou 
in  Bulawayo  en  by  Hot  Springs.  Saam  met  ds  Naudé  het  diakens 
Wantenaar,  Geyser,  Bester  en  ouderling  Prinsloo  hard  gewerk  aan 
die  bearbeiding  van  die  jonger  lidmate.  Dit  was  die  mense  wat  die 
Kerk  in  die  toekoms  moes  uitmaak. 


Tydens  die  bedieningstyd  van  ds  Naudé  begin  die  uitwerking  van 
die  oorlog  sy  tol  eis.  Baie  lidmate  verhuis  na  Suid-Afrika.  Ten  spyte 
van  hierdie  pessimistiese  gees  word  daar  onder  leiding  van  ds  Naudé 
steeds  geld  ingesamel  vir  die  bou  van  die  nuwe  kerkgebou.  'Vroeg 
in  1974  begin  die  bouery  in  alle  erns, ’n  besondere  geloofsdaad. 

Alhoewel  hierdie  ’n  moeilike  tyd  in  die  geskiedenis  van  die  Kerk  in 
Rhodesië  was,was  dit  tog  ’n  geseënde  tyd.  In  hierdie  tye  van  beproe- 
wing  is  opnuut  ervaar  dat  die  Heer  van  die  Kerk  nie  sy  hand  ooit 
terugtrek  nie.  Hy  plaas  steeds  sy  seën  oor  sy  kerk  en  dra  sorg  dat  dit 
groei. 

In  September  1974  verlaat  ds  Naudé  Rhodesië  nadat  hy  beroep  na 
’n  gemeente  in  Suid-Afrika  aanvaar  het.  Hy  word  onthou  as  ’n  toe- 
gewyde  mens  wat  die  belange  van  die  Kerk  en  die  lidmate  op  die 
hart  gedra  het. 


Ds  APJ  Beukes 


Ds  en  mev  APJ  Beukes  en  gesin. 


I^ort  nadat  ds  Naudé  vertrek  het,word  proponent  APJ  Beukes  op 
22  Desember  1974  georden  as  predikant  van  die  kombinasie.  Hy 
het  sy  voorganger  se  plek  goed  volgestaan.  Die  sondagskool  en  die 
jeugprojekte  het  onder  sy  leiding  steeds  van  krag  tot  krag  gegaan. 
Die  nuwe  kerkgebou  se  fondamente  was  reeds  gelê  met  sy  aankoms 
en  die  kerkgebou  word  in  sy  bedieningstyd  voltooi. 

Die  kombinasie  Salisbury/Gatooma/Welgetroos  het  steeds 
voortbestaan.  Die  buitewyke  Sinoia  en  Mhangura  was  soos  altyd, 
deel  van  die  gemeente  Salisbury.  Die  afstande  wat  die  predikant 
moes  ry  was  baie  groot.  In  die  oorlogsituasie  het  dit  gevaarlik  geword 
om  per  motor  te  ry.  Dit  het  meegebring  dat  ds  Beukes  met  ’n  geweer 
aan  sysy  werk  moes  doen.  Nadelige  gevolge  het  nie  uitgebly  nie. 
Die  eerste  hiervan  was  die  ontbinding  van  Gatoomagemeente.  Dit 
sou  voortaan  as  buitewyk  van  Salisbury  bearbei  word. 

Hierdie  tyd  lewer  ook  sy  komiese  gebeure.  Net  nadat  ds  Beukes  in 
die  pastorie  ingetrek  het.besluit  mev  Elsemarie  Beukes  dat  een  van 
die  bome  in  die  tuin  uitgehaal  moet  word.  Ds  Beukes  moes  die 
tuinjong  aansit  om  dit  te  doen.  Soos  wat  dit  maar  gebeur  met  'n 
boerseun  uit  Suid-Afrika  was  sy  Engels  nie  van  die  beste  nie.  Hy 
wou  die  opdrag  gee  dat  die  boom  met  wortel  en  tak  uitgehaal  moes 
word.  In  Engels  het  hy  dit  so  verwoord:  ’Take  out  that  tree,  carrots 
andall!  ’nWortel  ismos’n  carrot’.  Vandag  nog  word  hierdie  insident 
vertel  as  daar  aan  hierdie  geliefde  predikant  teruggedink  word. 


Mev  Beukes  het  goed  in  die  gemeente  ingeskakel.  Onder  haar  leiding 
het  die  RHSV  (Rhodesiese  Hervormde  Sustersvereniging)  hulle  plek 
vol  gestaan.  Die  susters  het  baie  geld  ingesamel  om  te  help  betaal 
aan  die  skuld  van  die  kerkgebou. 

Ds  Beukes  se  prediking  was  van  hoë  gehalte  en  hy  het  altyd  goed 
voorberei.  Die  sang  in  die  gemeente  het  egter  sy  eie  probleme 
opgelewer.  Ds  Beukes  vertel:  By  al  die  gemeentes  was  die  sang 
natuudik  'n  probleem  as  gevolg  van  die  gebrek  aan  begeleiding  en 
die  dominee  se  onvermoë  om  as  voorsanger  op  te  tree.  Dit  het  baie 
keer  meegebring  dat  ons  in  die  helfte  van  'n  reël  of  uers  vasgesteek 
het  en  maar  weer  probeer  het.  Eenkeer,  nog  in  die  ou  kerk  in  Salis- 
bury,  was  Gert  Potgieter,  wat  met  'n  toer  in  die  land  was,  as  besoeker 
in  die  kerk.  Ek  vra  hom  toe  voorafom  in  te  sit  as  ons  sing.  Wat  ek  nie 
geweet  het  nie,  is  dat  een  van  ons  diakens  se  ouers  uit  Suid-Afrika 
kom  kuier  het  en  dat  die  diaken  vir  sy  pa,  wat  seif  'n  goeie  sanger 
was,  ook  gevra  het  om  in  te  sit.  Sommer  van  die  eerste  gesang  afvat 
die  twee  mekaar  toe  as  't  ware  aan  met  die  sang.  Uiteindelik  was  dit 
amper  'n  groterstryd  om  die  sang  op  dreefte  kry  as  wat  ons  sonder  'n 
voorsanger  sou  wees. 

Ds  en  mev  Beukesse  vriendelikheid  en  gasvryheid  het  ’n  groot  indruk 
op  die  gemeente  gelaat.  Juffrou  Valie  de  Vale  het  altyd  van  hom 
gesê:  So  moet  'n  predikant  lyk.  Sy  innemende  persoonlikheid  het 
hom  geliefd  gemaak.  In  1977  vertrek  die  geliefde  predikantspaar 
terug  na  Suid-Afrika  nadat  ds  Beukes  'n  beroep  aanvaar  het. 


Die  kenkgehou  - veKwesenhking  van  'n  ideaal 


ïxeedsnadat  die  kerksaal  in  1951  voltooi  is,  is  daar  al  begin  droom 
van  'n  kerkgebou  meersentraal  in  Salisbury  Verskeie  kerkboufondse 
is  gestig,  maar  ongelukkig  moes  die  geld  keer  op  keer  gebruik  word 
vir  ander  meer  spoedeisende  sake  soos  die  bou  van  die  pastorie  in 
1957.  In  1968,met  ds  Cronje  aan  diespits,het  hierdie  droom  realiteit 
geword  toe  daar  ’n  boufonds  gestig  is  vir  die  bou  van  ’n  nuwe  kerk. 
Ds  Cronje  het  ’n  kort  briefie  aan  die  Kommissie  van  die  Algemene 
Kerkvergadering  gerig  om  toestemming  te  vra  dat  geld  by  gemeentes 
in  Suid-Afrika  ingesamel  mag  word  vir  die  oprig  van  ’n  kerkgebou. 
Toestemming  is  verleen  en  deur  middel  van  briewe  is  daar  van  ander 
gemeentes  donasies  gevra.  In  Julie  1970  beloop  die  boufonds  reeds 
$6  540. 

Tydens  die  bedieningstyd  van  ds  Naudé  in  1972,  word  daar  weer 
toestemming  gevra  om  in  Suid-Afrika  by  gemeentes,geld  in  te  samel. 
Die  Kommissie  van  dieAlgemene  Kerkvergadering  staan  die  versoek 
weer  toe.  Verskeie  gemeentes  in  Suid-Afrika  se  bydraes  het  die 
boufonds  versterk.  Ds  JP  Naudé  skryf  ’n  uitvoerige  berig  hieroor  in 
Die  Hervormervan  Desember  1973.  Hysê  ondermeerdie  volgende: 

Naas  die  ondoeltreffendheid  van  die  huidige  kerksaaitjie  en  die 
optimistiese  kanse  op  ’n  groei  in  lidmatetal,  maak  die  steeds  groei- 
ende  boukoste  dit  noodsaaklik  om  so  gou  as  moontlik  te  begin  bou. 
In  1972  was  die  styging  in  boukoste  bereken  op  9,8%  wat  op  ’n  kerk- 
gebou  van  R70  000  ’n  jaarlikse  prysstyging  van  ongeveer  R7  000  mee- 
bring.  Elke  jaar  wat  getalm  word,word  die  beoogde  kerkgebou  onge- 
veer  R7  000  duurder,dit  is  3 maal  soveel  as  wat  Salisbury  jaarliks  op  ’n 
boulening  kan  afbetaal.  Die  kerkgebou  moet  dus  nóú  gebou  word. 


Daar  is  lidmate  in  Suid-Afrika  wat  skepties  staan  teenoor  die  oprigting 
uan  'n  kerkgebou  in  Salisbury  omdat  hulle  misleidende  berigte  oor 
die  terrorisme  as  waarheid  aanvaar  het.  Dit  is  so,  die  terroriste  is 
doenig,  maar  waarom  en  waarheen  sal  ons  ulug? 

Dit  word  sonder  urees  uir  teëspraak  hier  onomwonde  gestel:  Die 
blankes  in  Rhodesië  - en  daarby  ook  ons  lidmate  - is  gedetermineerd 
om  hulle  hier  permanent  te  uestig.  Só  was  die  gees  by  die  rings- 
uergadering  in  Junie  1973  te  Gwelo,  só  was  die  gees  by  die  kongres 
uan  die  Genootskap  uan  Rhodesiese  Afrikaners  in  September  1973  in 
Salisbury. 

Laat  ons  die  pessimisme  laat  uaar!  Die  krisistye  wat  ons  beleefbring 
ook  opwindende  geleentheid  uirkerk  en  uolk  om  ’n  beslissende  bydrae 
te  lewer  tot  die  bestendiging  uan  die  toekoms  uan  die  Christendom 
en  blanke  beskawing  in  Suider  Afrika! 

Die  lidmate  en  kerkraadslede  uan  dle  Nederduitsch  Heruormde  Kerk 
in  Rhodesië  is  ook  onder  die  uegters  op  die  noordelike  grense  uan 
Suider  Afrika.  Wanneer  Saiisbury  'n  beroep  doen  op  die  gemeentes  in 
Suid-Afrika  om  hulp  te  verleen  met  die  oprigting  uan  ’n  doeltreffende 
kerkgebou,  dan  doen  hy  dit  óók  met  die  oog  daarop  om  oor  fasiiiteite 
te  beskik  waar  hierdie  lidmate  in  ’n  krisistyd  deur  die  krag  uan  die 
euangelie  geesteiik  weerbaar  gemaak  en  uersterk  kan  word. 

Die  R40  000  wat  deur  skenkings  uit  Suid-Afrika  en  uit  eie  geledere 
reeds  byeengebring  is,  is  simbooi  uan  uertroue  in  die  uoortbestaan 
uan  die  Nederduitsch  Heruormde  Kerk  en  uan  die  blanke  in  Rhodesië. 
Deur  'n  finaie  skenking  te  doen,  sal  daar  teen  die  einde  uan  1974  ’n 


Boukommissie  van  die  kerkgebou. 


Oudle.  LW Lyon,  G du  P Ferreira,  R Cronje,  ds  APJ Beukes,  Oudle.  EJ  van  der  Westhuizen, 

PG  Ferreira  en  EC  Wantenaar. 


Kerkgebou  van  Harare  kort  na  die  inwyding. 


HIEROIE  STEEH  IS  GELE  DEUfi 

pROF.  Dr.  j.  r oberholzer  op 

DIE  4I)E  OkTOBER  1975 
"GEE  AAN  GoD  DIE  EER" 

JOH.  9;  24 


Hoeksteen  gelê  deurProfJP  Oberholzerop  4 Oktober  1975. 

Oudle  P Ferreira  en  sy  broer  G du  P Ferreira,  lede  van  die 
boukommissie  wat  steeds  in  die  gemeente  is. 


Die  inwyding  van  die  kerkgebou  op  4 Oktober  1975  was  ’n  feestelike 
geleentheid.  Deur  die  goedheid  en  genade  van  die  Heer  en  die 
toegewydheid  van  baie  mense  in  sy  diens,  is  ’n  groot  ideaal  ver- 
wesenlik.  A1  die  vorige  predikante,  lidmate  in  Rhodesië  en  almal 
wat  bygedra  het  tot  die  bou  van  die  kerkgebou,  is  na  die  inwydings- 
geleentheid  genooi.  Prof  JP  Oberholzer  het  die  hoeksteen  gelê, 
waarna  mevrou  E Beukes  die  deure  oopgesiuit  het.  Onder  die  sing 
van  Psalm  84,het  die  gemeente  en  besoekers  die  kerkgebou  ingestap. 
Wat  ’n  luisterryke  gebeure  was  dit  nie  in  die  geskiedenis  van  die 
gemeente  nie.  In  Die  Hervormer  van  Februarie  1976  het  ds 
APJ  Beukes  uitvoerig  oor  die  gebeure  berig. 

Vanjaar  is  hierdie  gebou  al  vir  een-en-twintig  jaar  in  gebruik.  Op  een 
stadium  was  daar  sprake  dat  die  kerkgebou  verkoop  moes  word 
omdat  baie  lidmate  na  Suid-Afrika  verhuis  het  tydens  en  na  die  oorlog. 
Die  Hervormde  Kerk  in  Rhodesië,  teen  die  tyd  Zimbabwe,  het 
inderdaad  moeilike  tye  beleef.  Met  die  genade  van  die  Heer  en  die 
gemeente  se  ongelooflike  toewyding,is  die  kerkgebou  egter  behou. 
Dit  is  daarom  te  verstane  dat  met  groot  dankbaarheid  die 
een-en-twintigste  jaar  van  die  gebruik  van  hierdie  besonderse 
kerkgebou  herdenk  word. 


■s 


’n  Ander  aansig  van  die  kerkgebou  soos  dit  vandag  lyk. 


geboue-kompleks  voltooi  staan  as  'n  sprekende  simbool  van  ’n 
vertroue  in  die  voortbestaan  van  kerk  en  voik. 

Aan  die  einde  van  1972  het  die  boufonds  reeds  $38  000  beloop.  In 
Junie  1973  verkry  die  kerkraad  ’n  standplaas  in  Hillside  en  die 
fondasies  word  gegooi. 

Vroegin  1975  begindie  bouerywat  gouvoltooi  is.  Die  totale  uitgawe 
aan  die  bou  van  die  kerkgebou  het  $79  250  beloop.  Daarvan  is  slegs 
$16  000  geleen.  Binne  die  volgende  paar  jaar  is  die  lening  onder 
leiding  van  ds  Beukes  en  ds  Breedt  terugbetaal. 

Baie  mense  het  hard  gewerk  om  die  bou  van  die  kerkgebou  moontlik 
te  maak.  Tant  Lil  Duvenhage  was  een  van  hulle.  Sy  sal  nog  lank 
onthou  word.  Daar  word  vertel  dat  sy  sedert  die  eerste  dae  wat  die 
boufonds  gestig  is  uit  haar  eie  uit  begin  koeksisters  bak  en  verkoop 
het  om  die  droom  waar  te  maak.  Tot  met  die  dag  dat  die  skuld 
afbetaal  is,het  sy  volgehou.  Vandag  word  daar  grappenderwys  gesê 
dat  die  toring  van  die  kerkgebou  tant  Lil  se  toring  is.  Sy  het  op  haar 
eie  met  die  koeksisters  genoeg  geld  ingesamel  om  dit  te  kon  bou. 
Dit  is  mense  soos  tant  Lil.wat  op  hulle  stil  manier  berge  kon  versit, 
wat  met  hart  en  siel  meegewerk  het  tot  opbou  van  die  gemeente  en 
Kerk.  Van  hierdie  soort  mense  is  daar  baie  in  Zimbabwe. 


Kerkgebou  binne. 

DsJJG  BKeeÓT 

In  Februarie  1978  was  ds  JJG  Breedt  en  sy  gesin  tydens  ’n 
baie  moeilike  tyd  in  die  geskiedenis  van  die  Hervormde  Kerk 
in  Rhodesië  ontvang  en  bevestig.  Die  oorlog  was  heftig  en 
’n  gees  van  pessimisme  het  die  bevolking  en  ook  die 
gemeente  oorval.  Tog  het  die  gemeente  dit  reggekry  om  die 
laaste  skuld  op  die  kerkgebou  af  te  betaal.  Die  lidmate  het 
egtersteeds  na  Suid-Afrika  verhuis  met  nadelige  gevolge  vir 
die  gemeente.  Lidmatejongmense  en  katkisante  verminder 
aansienlik.  Die  bussies  wat  tydens  ds  Naudé  se  bedieningstyd 
aangekoop  is,  is  verkoop  omdat  dit  in  onbruik  geraak  het. 
Tog  kry  die  gemeente  dit  reg  om  onder  hierdie  moeilike 
omstandighede  finansieel  steeds  kop  bo  water  te  hou.  Ds 
Breedt  doen  huisbesoek  met  ’n  vuurwapen  aan  sy  symaar 
sy  werk  en  die  werk  van  die  Kerk  het  voortgegaan. 

Na  ’n  kort  verblyf,  vertrek  ds  Breedt  en  sy  gesin  laat  in  1979 
nadat  hy  ’n  beroep  na  Lichtenburg-Oos  aangeneem  het.  Hy 
word  onthou  as  ’n  ernstige  en  toegewyde  leraar. 


Die  Kenk  en  die  oonlog 


Tienie  Prinsloo,  ’n  gemeenteseun  tydens  die  oorlog. 


Bitter  min  mense  bly  onaangeraak  deur  die  uitwerking  van  ’n 
oorlog.  Dit  suur  deur  na  die  individu,gesin,familie,gemeenskap  en 
kerk.  Die  gemeente  van  Salisbury  het  dit  nie  vrygespring  nie.  Op 
verskeie  gebiede  is  die  gemeente  ontwrig. 

Toe  die  gemeente  in  Gatooma  in  1978  ontbind  het,was  een  van  die 
argumente  daarvoor  dat  dit  te  gevaarlik  was  vir  die  lidmate  om  oor 
groot  afstande  heen  gereeld  eredienste  by  te  woon.  Die  landmyne 
wat  oral  geplant  is,  het  paaie  baie  gevaarlik  gemaak.  Omdat  die 
predikante  per  motor  huisbesoek  moes  doen  en  eredienste  moes 
hou.moes  daar  gery  word.  Dit  was  dus  nodig  om  hulle  te  bewapen. 
So  het  die  kerkraad  byvoorbeeld  ’n  R74  semi-outomatiese  pistool 
aan  ds  Breedt  verskaf  om  hom  te  verdedig  as  dit  moes. 

Petrolbeperkings  was  in  hierdie  tyd  baie  straf.  Telkens  moes  ryery 
beperk  word.  Dit  het  ’n  nadelige  uitwerking  op  erediensbywoning 
en  ander  kerklike  aktiwiteite  gehad.  Uiteraard  het  die  geestelike 


bearbeiding  van  lidmate  in  die  slag  gebly.  Finansieel  het  die  oorlog 
ook  ’n  slegte  invloed  op  die  lidmate  uitgeoefen.  ’n  Fonds  is  in  die 
Ring  van  Rhodesië  gestig  om  mense  wat  deur  die  oorlog  benadeel 
is,  by  te  staan.  ’n  Sekere  mev  Scheffer  moes  byvoorbeeld  deur  die 
fonds  ondersteun  word  omdat  haar  man  in  ’n  landmynontploffing 
beseer  is. 

Die  nadeligste  gevolg  van  die  oorlog  was  egter  die  verhuising  van 
baie  lidmate  na  Suid-Afrika.  Nog  meer  het  egter  verhuis  nadat 
Rhodesië  onafhanklik  verklaar  is.  In  1971,  pas  nadat  die  oorlog 
begin  het,  was  daar  225  belydende  lidmate  in  Salisburygemeente. 
In  1981  was  daarslegs  71  oor.Die  oorlog  het  die  gemeente  inderdaad 
’n  harde  slag  toegedien. 

Die  gemeentelike  aktiwiteite  is  ernstig  geraak  in  die  oorlogstyd.  Baie 
mans  was  vir  lang  tye  in  die  bos  in  die  oorlog  betrokke.  Baie  mense 
is  gewond  en  ander  se  familie  het  gesterf.  Feitlik  geen  gesin  is  onaan- 
geraak  gelaat  nie.  In  sulke  omstandighede  is  dit  vanselfsprekend 
dat  ’n  gemeente  nie  normaal  kan  funksioneer  nie. 

Tog  word  daar  dikwels  met  heimwee  aan  die  oorlogsjare  teruggedink. 
Daar  het  ook  iets  positiefs  tydens  die  oorlog  gebeur.  Mense,  ook 
lidmate,  het  geleer  om  mekaar  te  ondersteun  en  mekaar  se  lief  en 
leed  te  deel.  Die  gemeenskap  van  die  gelowiges  is  baie  versterk. 
Daar  is  in  hierdie  moeilike  tyd  opnuut  geleer  om  op  God  te  vertrou. 
Daar  is  ervaar  dat  Hy  sy  kinders  en  sy  kerk  in  stand  hou.  Vandag,  in 
1996,  kan  in  geloof  gesê  word  dat  Hy  in  die  moeilike  tye  vir  die 
gemeente  goed  was. 


Dit  was  ’n  algemene  gesig  in  dorpe. 

DIE  GEMEEMTE  STAAN  OP 
Eeanheiding  deun  konsuLenre 


Ds  SJ  van  derWesthuizen 

i N adat  ds  JJG  Breedt  Rhodesië  verlaat  het,  het  baie  dinge  in  die 
gemeente  verander.  Die  oorlog  was  verby  en  dinge  het  stadig  maar 
seker  weer  gestabiliseer.  Baie  plekname  het  intussen  verander.  Sinoia 
het  Chinhoyi  geword,  Gatooma  word  Kadoma  en  Salisbury  word 
Harare.  Ook  die  naam  van  die  land  het  verander  van  Rhodesië  na 
Zimbabwe. 

Die  gemeente  wat  ook  nou  ’n  naamsverandering  na  gemeente  Harare 
ondergaan  het,  het  ’n  baie  moeilike  tydperk  ingegaan.  Sonder  ’n 
leraar  was  dit  moeilik  om  die  gemeente,wat  teen  die  tyd  reeds  baie 
uitgerafel  en  moed  verloor  het,  te  bemoedig.  Die  Kommissie  van 
die  Algemene  Kerkvergadering  in  Suid-Afrika  was  die  gemeentes  in 
Zimbabwe  gelukkig  baie  goedgesind.  Reeds  op  14  Februarie  1980 
stuur  die  Kommissie  ds  SJ  van  der  Westhuizen  om  ’n  erediens  te 
kom  waarneem.  Na  afloop  van  die  erediens  word  ’n  kerkraads- 
vergadering  gehou  waarin  dsVan  der  Westhuizen  die  kerkraad  die 
versekering  gee  dat  die  Hervormde  Kerk  in  Zimbabwe  nie  deur  die 
Kerk  vergeet  is  nie.  Hy  dra  die  versekering  aan  die  kerkraad  oor  dat 
die  Kommissie  van  die  Algemene  Kerkvergadering  alles  in  sy  vermoë 
sal  doen  om  maandeliks  ’n  predikant  na  die  gemeente  te  stuur  om 
eredienste  te  hou  en  lidmate  te  besoek.  Dit  was  ’n  groot  hulp  aan 
die  gemeente.  Teen  die  tyd  dat  daar  vrede  verklaar  is  in  Zimbabwe, 
was  ds  PD  Smit  die  enigste  predikant  in  die  hele  land.  Hy  het  gepreek 
en  huisbesoek  gedoen  na  die  beste  van  sy  vermoë.  Dit  is  egter  ver- 
staanbaar  dat  daar  meer  hulp  nodig  was,aangesien  ds  Smit  met  die 
hele  Zimbabwe  as  gemeente,onmoontlik  al  die  werk  kon  doen.  Die 
Kommissie  van  die  Algemene  Kerkvergadering  het  by  sy  belofte 
gehou.  ’n  Aantal  konsulente  is  aangestel  om  Harare  op  gereelde 
basis  te  besoek.  Die  eerste  paar  maande  het  net  ds  Van  der  West- 
huizen  gekom.  Daarna  het  ook  di  AT  McDonald,  JC  van  der  Merwe 
en  APJ  Beukes  gekom.  Hulle  het  gehelp  om  die  organisasie  in  die 
gemeente  op  dreef  te  kry  en  saam  met  die  kerkraad  en  gemeente 
gesorg  dat  daar  weer  vanaf  1986  basaar  gehou  is.  Die  fondse  wat  so 
ingesamel  is,  is  gebruik  om  die  ringsaanslag  te  betaal.  Die  res  van 
die  geld  is  belê,  reeds  met  die  gedagte  dat  daar  so  gou  moontlik 
weer  ’n  eie,voltydse  predikant  beroep  kan  word.  Die  geloof  van  die 
klein  groepie  lidmate  het  nie  gekwyn  nie.  Die  gedagte  om  in  die 
toekoms  weer  met  ’n  eie  predikant  volwaardig  gemeente  te  wees, 
het  hulle  besiel  en  aangespoor  tot  harde  werk. 


Met  die  positiewe  en  liefdevolle  leiding  van  die  konsulente  het  die 
gemeente  weer  sy  koers  gekry  en  normaal  begin  funksioneer. 
Kerkraadsvergaderings  is  weer  gehou,huisbesoek  is  gedoen  en  die 
lidmate  is  pastoraal  versorg.  Die  konsulente  was  besorg  oor  die 
Kerk  en  die  lidmate  van  Zimbabwe  en  het  daarom  met  erns  en 
toewyding  hulle  werk  gedoen.  Die  bearbeiding  deur  die  konsulente 
het  vir  baie  jare  so  voortgegaan.  Hulle  is  in  ’n  sekere  sin  aanvaar  as 
die  gemeente  se  predikante.  Die  dank  en  waardering  vir  die 
opbouwerk  wat  gedoen  is,kan  moeilik  onder  woorde  gebring  word. 

Die  prediking  en  bearbeiding  deur  die  konsulente,  het  die  lidmate 
in  geloof  versterk.  By  ’n  kerkraadsvergadering  bemoedig  dsVan  der 
Westhuizen  die  kerkraad  en  gemeente  en  sê  dat  hulle  juis  onder  die 
omstandighede  waarin  hulle  verkeer.die  koninkryk  moet  verkondig. 
Hy  motiveer  die  gemeente  ook  om  nie  in  hierdie  stryd  moedeloos 
te  raak  in  geloof  nie  en  mekaar  te  ondersteun  en  te  bemoedig. 


Ds  en  mev  AT McDonald. 


Ds  APJ  Beukes. 

Ds  JC  van  der  Merwe  en  sy  gesin. 


Die  kerkraad  het  onder  die  leiding  van  die  konsulente  nie  moedeloos 
geword  nie  en  doelgerig  gewerk. 

Deur  al  hierdie  jare  het  die  gemeente  steeds  die  ideaal  bly  koester 
om  hulle  eie  predikant  te  bekom.  Aanvanklik,  direk  na  die  vertrek 
van  ds  Breedt,  is  verskeie  predikante  beroep.  Niemand  wou  egter 
’n  beroep  na  Harare  aanneem  nie.  DsVan  der  Merwe  vertel  in  hierdie 
verband  die  volgende: 

By  geleentheid  het  die  kiompie  iidmate  van  Harare  by  ’n  gemeente- 
ete  een  Sondag  na  'n  diens  weerhuiie  wens  uitgespreek  om  huiie  eie 
predikant  te  kon  hë.  Ons  het  oor  die  heie  ding  gepraat  en  besiuit  dat 
huiie  daadwerkiik  daarvoor  moet  begin  werk.  Hier  moet  ek  miskien 
net  sê  dat  hierdie  ideaai  op  daardie  stadium  baie  onreaiisties  geiyk 


het.  Maar,  onreaiisties  of  te  nie,  dit  is  waaruoor  huiie  gewerk  het.  En 
het  huiie  nie  gewerk  nie.  Wat  so  ongeioofiik  is,  is  dat  daardie  iidmate 
ai  die  werk  en  reëiings  op  eie  houtjie  aangepak  het.  Ek  onthou  verai 
een  basaar  waar  huiie  aiies  ingesit  het.  Die  basaars  wat  gehou  is 
was  sonder  uitsondering  ’n  sukses  omdat  huiie  uir  die  ideaai  van  ’n 
eie  predikant  gewerk  het.  Huiie  het  seif  sonder  die  huip  of  ieiding 
uan  ’n  eie  dominee,  bepian,  gereëi  en  gewerk  en  ’n  sukses  daarvan 
gemaak. 

Vir  die  gemeente  was  dit  beiangrik  om  ’n  eie  predikant  te  hë,  want 
dan  kon  die  euangeiie  weer  eike  Sondag  in  die  kerk  en  gereeid  in 
huiie  huise  verkondig  word.  Maar  hierdie  ideaai  het  vir  eers  nie 
gereaiiseer  nie. 


Beankeiding  deuR  pnoponenTe 

Die  konsulente  en  die  Kommissie  van  die  Algemene  Kerkvergadering  het  egter  besef  dat  die  tyd  aangebreek  het 
vir  ’n  meer  deurlopende  bediening,waar  iemand  vir  langer  tye  in  die  gemeente  kon  werk.  Dit  sou  die  opbou  en 
moontlike  groei  van  die  gemeente  beter  dien.  Om  die  rede  word  twee  proponente  agtereenvolgens  gestuur. 


Fnoponem  NJS  Sjeenekamp 


P roponent  Steenekamp 
werk  vanaf  1 April  1993 
vir  vyf  weke  in  die 
gemeente.  Hy  spring 
van  meet  af  aan  baie 
ywerig  aan  die  werk  en 
besoek  bykans  elke 
lidmaat  in  die  gemeente 
in  ’n  baie  kort  tydperk. 
Die  feit  dat  hy  geen 
moeite  ontsien  het  nie, 
het  die  gemeente  verder 
gemotiveer.  Ongelukkig 
kon  hy  nie  vir  ’n  lang  tyd 
vertoef  nie,  vanweë 
studiewerk  wat  hy  moes 
afhandel. 


PnoponenT  FH  Ras 


P roponent  Ras  het  vir  meer 
as  ’n  jaar  in  die  gemeente  ge- 
werk  vanaf  Mei  1993  tot 
einde  1994.  Hyhetbaiegou 
geliefd  geword  in  die  ge- 
meente.  Ook  hy  ontsien 
geen  moeite  nie.  Hy  dra  ver- 
al  sorg  dat  die  kategese  weer 
begin.  Kategese  het  in  die 
slag  gebly  toe  ds  Breedt  die 
gemeente  verlaat  het.  Met 
eredienste  elke  Sondag  weer 
aan  die  gang,  begin  alles 
weer  te  lewe  en  normaal  te 
funksioneer.  Proponent  Ras 
se  arbeid  in  die  gemeente 
sal  lank  onthou  word.  Hy 
verlaat  die  gemeente  in 
Januarie  1994  en  laat  baie 
lidmate  as  sy  vriende  agter. 

Ds  PD  SmiT 


Ds  PD  (Priester)  Smit  is  in  die  hele  Zimbabwe  in  kerklike  kringe 
bekend  en  geliefd.  Ds  Smit  is  op  24  Februarie  1962  as  predikant  van 
die  gemeente  Umtali  ontvang  en  bevestig.  Dit  was  sy  eerste 
gemeente.  !n  1966  word  hy  van  die  gemeente  losgemaak  om  in 
Holland  verder  te  studeer.  In  1968  word  hy  weer  na  Umtali  beroep 
nadat  hy  sy  studies  in  Holland  voltooi  het.  In  1972  aanvaar  hy  ’n 
beroep  na  Groot  Marico  en  in  1974  tree  hy  uit  die  bediening.  In 
1983  word  hy  tot  die  evangeliebediening  hertoegelaat  en  aanvaar 
die  beroep  na  die  Bulawayo-kombinasie.  Sedert  sy  bedanking  in 
1974  het  hy  egter  in  Rhodesië  gaan  boer  en  was  ’n  ouderling  en  lid 
van  die  ringskommissie.  Vanaf  1983  tot  1993  bearbei  hy  al  die 
gemeentes  in  Rhodesië  en  die  latere  Zimbabwe.  Hy  aanvaar  in  1993 
die  beroep  na  Upington  waar  hy  tans  nog  predikant  is. 

Omdat  ds  Smit  so  goed  bekend  was  met  die  omstandighede  in  Zim- 
babwe,  was  daar  kwalik  ’n  meer  geskikte  predikant  om  die  bear- 
beiding  van  lidmate  van  die  Kerk  in  dié  land  te  behartig.  Hy  het  die 
lief  en  leed  van  die  mense  vir  jare  saam  met  hulle  deurgemaak.  Die 
oorlog  het  hy  saam  met  hulle  beleef  en  hy  was  tweekeer  in  land- 
mynontpoffings  betrokke.  Hy  is  veral  in  een  van  die  ontploffings 


ernstig  beseer.  Ten  tye  van  die  oorlog  het  ds  Smit  die  huis  en  plaas 
bewoon  wat  vandag  deur  ouderling  Hannes  Kotze  bewoon  word. 
Daar  is  hy  deur  terroriste  in  die  nag  aangeval.  Die  plekke  waar 
mortierbomme  getref  het,  kan  nou  nog  gesien  word. 

Ds  Smit  is  ’n  alleen  mens.  Tog  was  hy  baie  hardwerkend  en  geliefd 
by  die  lidmate  - daar  is  altyd  uitgesien  na  sy  koms.  Talle  staaltjies  is 
in  omloop  oor  sy  optrede  en  hantering  van  situasies.  Hy  het  talle 
vriende  in  Zimbabwe  agtergelaat. 

Kollegas  wat  by  ds  Smit  aangedoen  of  oornag  het,  getuig  van  sy 
vriendelikheid  en  gasvryheid.  Hy  en  sy  huishouer,  John,  kon  gaste 
tot  laatnag  trakteer.  Hy  het  dikwels  aan  kollegas  wat  besoek  aflê  per 
vliegtuig,sy  motor  gegee  en  ’n  paar  honderd  dollar  in  die  hand  gestop 
vir  brandstof  en  om  hulle  te  geniet . Wat  ’n  groot  voorbeeld  het  hy 
nie  gestel  met  sy  offervaardigheid  in  die  gemeente  nie. 

Alhoewel  konsulente  een  maal  per  maand  die  eredienste  in  Harare 
kom  waarneem  het,was  ds  Smit  nog  verantwoordelik  om  al  die  ander 
pastorale  werk  te  doen,ander  eredienste  en  begrafnisse  te  hou.  Die 
gemeente  Harare  sal  hierdie  geliefde  predikant  nooit  vergeet  nie. 


VeKSOKGing  van  pRedikame  dem  die  PmnsLoo's 

n 

ie  vier  konsulente  oor  jare  heen  en  die  twee  proponente  tydens 
hulle  verblyf  in  die  gemeente,het  almal  by  Willem  en  Susan  Prinsloo 
tuisgegaan.  Almal  het  die  verblyf  by  die  Prinsloo’s  as  ’n  hoogtepunt 
bestempel.  Ds  Christo  van  der  Merwe  vertel  self:  Ek  het  elke  keer  as 
ek  Harare  toe  moes  gaan  by  Willem  en  Susan  Prinsloo  gebly  en  sover 
ek  weet,die  ander  predikante  ook.  Wat  ’n  belewenis!  Hulle  gasvry- 
heid,  liefde  en  vriendelikheid  kan  ’n  mens  moeilik  beskryf.  Niks 
was  vir  hierdie  twee  mense  ooit  te  veel  as  dit  by  die  Kerk  kom  nie. 

Hoe  dikwels  het  hulle  nie  hulle  eie  voertuig,en  onthou  nou  almal  in 
Zimbabwe  pas  hulle  voertuie  soos  goud  op  omdat  voertuie  daar 
skaars  was  (en  is),  vir  die  besoekende  predikante  gegee  om  op 
verafgeleë  plekke  te  gaan  kerk  hou.  Die  gemeente  sou  andersins 
ten  duurste  ’n  motor  vir  die  doel  moes  huur.  Elke  keer  wanneer  ’n 
mens  laat  van  ’n  plek  af  kom  was  Susan  klaar  reg  met  die  kos  en  kon 
jy  maar  net  aansit.  En  elke  keer  was  dit  ’n  puik  maaltyd. 


Vandag  is  die  gemeente  baie  dank  verskuldig  aan  hierdie  twee 
liefdevolle  mense.  Hulle  opoffering  en  moeite  was,en  is  steeds,  van 
onskatbare  waarde  in  die  gemeente. 


Willem  en  Susan  Prinsloo. 

UiTeindeLik  'n  eie  pnedikanT 


Ds  Colin  en  mev  Annelie  Hertzog. 


at  oorspronklik  na  ’n  onrealistiese  droom  gelyk  het.word  in  1994  ’n  realiteit.  Met  die  opoffering 
en  leiding  van  baie  mense,  word  die  gemeente  tot  so  ’n  mate  van  selfstandigheid  gelei  dat  die  gemeen- 
te  in  1994  weer  ’n  beroep  kon  uitbring.  DrSP  Pretorius,sekretaris  van  die  Kommissie  van  die  Algemene 
Kerkvergadering  vertel: 

Dit  was  noodsaakUk  dat,  na  die  vertrek  van  ds  Priester  Smit,  ’n  nuwe  predikant  in  Zimbabwe  ontvang  en 
bevestig  moes  word.  Die  ringskommissie  wat  toe  slegs  uit  ouderiinge  bestaan  het,  het  saam  met  die 
konsuiente  en  'n  klein  komitee  deur  die  Kommissie  van  die  Aigemene  Kerkoergadering  benoem,  oor  die 
aangeleentheid  besin,  en  aanbeveel  dat  'n  predikant  na  Harare  beroep  moet  word  en  dat  dit  'n  proponent 
moes  wees. 

Op  daardie  stadium  is  die  pastorie  verhuur.  Daar  was  nie  veel  geld  beskikbaar  om  as  traktement  aan  te 
bied  nie.  Daar  was  geen  goed  georganiseerde  gemeentestruktuur  nie.  Daar  was  dus  nie  veel  om  ’n 
proponent  aan  te  bied  nie. 

Ek  het  uiteindelik  die  opdrag  ontvang  om  ’n  proponent  te  identifiseer  en  te  nader  met  die  oog  op  'n  beroep 
na  Harare.  In  hierdie  taak  is  ek  bygestaan  deur  profíAPB  Breytenbach  en  TFJ  Dreyer.  Ons  was  dit  almal 
eens  dat  Colin  Hertzog  die  man  is. 

Ek  het  hom  versigtig  en  huiwerig  benader  met  ons  eerste  gesprek.  By  hom  was  daar  van  die  eerste 
oomblik  af  geen  twyfel  dat  hy  wil  gaan  nie.  Op  daardie  oomblik,  selfs  sonder  die  toestemming  van  sy 
vrou  Annelie.  Net  die  volgende  dag  bevestig  die  jong  egpaar  in  'n  gesprek  met  my  dat  hulle  sal  gaan. 
Selfs  ’n  voltydse  beroep  na  ’n  groot  Transvaalse  gemeente,  kon  hulle  nie  van  plan  laat  verander  nie. 

Met  behulp  van  'n  goedgesinde  iidmaat  kon  hulle  meubelstukkies  sonder  koste  tot  in  Harare  gebring 
word.  Aanvanklik  woon  hulle  by  die  geiiefde  Prinsioo  ’s,  met  'n  klein  traktement  en  'n  reuse  taak  om  te 
verrig.  In  'n  sekere  sin  het  hulle  die  ys  gebreek  - met  baanbrekerswerk  begin  om  die  gemeente  Harare  en 
die  Kerk  in  Zimbabwe  weer  op  die  been  te  kry. 

In  Januarie  1994  begin  ds  CEC  Hertzog  in  die  gemeente  te  werk  as  voltydse  leraar.  Die  gemeente  kan  ook 
baie  trots  wees  op  hulleself  Met  slegs  120  belydende  lidmate  onderhou  hulle  die  standpiaas  met  siegs 
geringe  hulp  vanuit  Suid-Afrika.  Tot  harde  werk  is  huiie  bereid. 

Ds  Van  der  Merwe  stel  dit  mooi:  En  wat  kan  ’n  mens  vandag  sê?  Saam  met  hulle  is  ons  dankbaar  dat 
hulle  ideaal,hulle  droom.toe  gerealiseer  het,en  dit  nogal  gouer  as  wat  hulle  self  gedink  het.  Op  die  ou 
einde  kon  hulle  weer  hulle  eie  predikant  ontvang  en  bevestig. 

OP  ONS  KERKWERF 


LidmaTe  van  die  gemeeme 


Staatmakers  in  die  gemeente  tans:  Maria  de  Brijn, 

Pieter  de  Brijn,  Annelie  Hertzog,  Carien  Smit  en  Babs  Marshali 


Tant  Valie  de  Vale. 


Die  lidmatetal  het  na  die 
oorlog  gedaal  tot  71  bely- 
dende  lidmate  maar  daar- 
na  het  dit  stelseimatig  weer 
begin  stabiliseer  en  stadig 
gegroei.  Vandag  bestaan 
die  gemeente  uit  120  bely- 
dende  lidmate  en  daar  is 
jaarliks  steeds  n stadige 
groei. 

Dit  is  die  lidmate  van  ’n 
gemeente  wat  die  gemeen- 
te  dra,identiteit  gee  en  die 
gemeente  koester.  Deur  al 
die  jare  was  dit  ook  in  Zim- 
babwe  die  geval.  Hier  kan 
gedink  word  aan  lidmate 
soos  tant  Lil  Duvenhage, 
tant  Valie  de  Vale  en  vele 
ander. 


25  ]aan  en  Langen 


Lidmate  langer  as  25  jaar  in  die  gemeente. 


Sittende  vlnr:  L Botha,  S Prinsloo,  W Prinsloo,  G du  P Ferreira,  J van  Outshoorn  en  W van  Outshoorn. 
Tweede  ry  vlnr:  M Botha,  J Botha,  R Coetzee,  S Hewitt,  J Smith  en  B Brits. 

Derde  ry  vlnr:  P Botha,  J Botha,  L Nortier,  T Coetzee,  B Bekker,  F Smith,  P Ferreira  en  H Brits. 


Vandag  spog  die  gemeente  met  talle  lidmate  wat  al  langer  as  25  jaar  in  die  gemeente  is.  Saam  met  hierdie  lidmate  is  daar  nog  ander  wat 
ongelukkig  nie  op  die  foto  hiernaas  verskyn  nie. 

SOJaan  en  Langen 


Gemeentelede  langer  as  50  jaar  in  die  gemeente. 


Vlnr:  Sammy  Heivitt,  Boet  Bekker,  Judith  Botha  en  Jack  Botha. 

Ons  dink  ook  aan  Lenie  Botha,  Stina  Ferreira,  Marie  Smit,  Sophie  Botha  en  ander. 

Grooi  dankbaarheid  en  trots  bestaan  oor  ’n  aantal  lidmate  wat  al  langer  as  50  jaar  in  hierdie  gemeente  met  sy  ryke  geskiedenis, 
woonagtig  is.  Hulle  het  saam  met  die  gemeente  tye  van  voorspoed  en  teëspoed,blydskap  en  hartseer  beleef.  Aan  hulle  ywer  en 
volhardende  positiewe  gesindheid  kan  die  bestaan  van  die  gemeente  vandag  toegeskryf  word. 


Die  keRknaad 


’n  Kerkraad  met  al  sy  werksaamhede,  is  grootliks  verant- 
woordelik  vir  die  hartklop  van  enige  gemeente.  Dit  is  nie  die 
predikante  wat  vir  vyf-,  tien-  of  twintig  jaar  van  bediening  aan 
’n  gemeente  koers  en  rigting  gee  nie,dit  is  die  kerkraad.  Met 
groot  opoffering  het  die  kerkraad  van  die  gemeente  Harare 
oor  jare  heen  die  leiding  op  hulle  geneem.  Die  mense  wat 
hard  en  met  toewyding  gewerk  het,  wou  nooit  erkenning  hê 


nie,  hulle  wou  nie  bedank  word  nie,  hulle  wou  net  die  ge- 
meente  van  Christus  dien.  So  is  dit  vandag  nog. 

Wanneer  daar  oor  die  kerkraad  gepraat  word,  word  daar  on- 
willekeurig  en  met  dank  aan  verskeie  name  van  die  verlede 
gedink.  Die  vanne  Lyon,Duvenhage,Van  derWesthuizen,Brits, 
Kotze  en  vele  meer  skiet  in  die  gedagtes  op. 


KeKkmadsLede  mej  20  jaan  diens 


Voor  vlnr:  Oudle  L Nortier,  G du  P Ferreira,  W Prinsloo,  F Smith  en  T Coetzee 
Agter  vlnr:  Diak  P Botha  en  oudl  J Botha. 


Hoeveel  kerkrade  kan  daarmee  spog  dat  41%  van  die  lede  op  die  kerkraad  vir  langer  as 
twintig  jaar  op  die  kerkraad  dien?  Die  Hervormde  Gemeente  Harare  kan!  Dit  getuig  van 
toegewydheid,hardwerkendheid  en  liefde  om  te  woeker  in  die  gemeente  van  die  Heer. 

Kerkraad  in  1969 

Agterste  ry  vlnr:  Diak.  W Crosby,  mnr  F Taljaard,  oudl.  E van  der  Westhuizen,  Diakens  JJ  Brits,  CW  Lyon,  P Bester  en  A Wantenaar. 
Voorste  ry  vlnr:  Oudle.  L Smit,  JH  Duvenage,  H Hugo,  ds  R Cronje,  oudle.  G van  derMerwe,  PJ  Labuschagne  en  PJoubert. 


Kerkraad  in  1975 


Kerkraad  in  1996 


Voor  vlnr:  Diak  S du  Plessis,  oudl  W Prinsloo,  diak  S Prinsloo,  ds  C Hertzog,  diak  J Smith,  oudl  G du  P 
Ferreira.  Tweede  ry  vlnr:  Diak  PBotha,  oudle  T Coetzee,  JBotha,  diak  B Bekker,  oudle  FSmith,  L Nortier. 
Derde  ry  vlnr:  Oudl  P de  Bruijn,  diakens  O Fernandes,  J Smit,  T Nortier  en  oudl  B Kotze. 


KefikKaadslid  wej  38  jaaK  diens 


Ouderling  Hennie  Hugo  wat  reeds  vir 
38  jaar  op  die  kerkraad  dien. 


Ouderling  Hennie  Hugo  het  die  langste  diensjare 
as  kerkraadslid.  In  1949  word  hy  verkies  as  diaken 
in  die  bedieningstyd  van  ds  Strijdom.  In  1979 
bedank  hy.  Slegs  vir  twee  jaar,  1954-1956,  het  hy 
nie  op  die  kerkraad  gedien  nie.  Oom  Hennie  het 
deur  die  jare  heen  ’n  voorbeeld  gestel  oor  hoe  ’n 
ouderling  moet  lewe.  Sy  optrede  het  altyd  gesag 
afgedwing. 

Rhodesiese  Henvoncvde  SusTeKsvenemging 


0 nder  die  unieke  omstandighede  in  Zim- 
babwe  en  in  die  gemeente  funksioneer  die 
RHSV  op  ’n  besonderse  wyse.  As  gevolg  van 
die  groot  afstande  kan  die  RHSV  nie  soos 
die  takke  in  Suid-Afrika  funksioneer  nie. 
Maandelikse  vergaderings  is  byvoorbeeld 
onmoontlik  en  om  hierdie  leemte  te  vul,is 
daar  besluit  om  ’n  sustersbladjie  die  lig  te 
laat  sien.  Korrespondensie  is  die  mees  effek- 
tiewe  manier  van  kommunikasie. 

Deur  die  jare  heen  het  Harare  se  RHSV  goeie 
en  pligsgetroue  werk  verrig.  Selfs  in  die  jare 
van  vakantskap  het  die  RHSV  se  werksaam- 
hede  onder  leiding  van  mev  Susan  Prinsloo, 
vlot  verloop. 

Vandag  is  die  RHSV  onder  meer  verant- 
woordelik  vir  die  koek  en  tee  na  afloop  van 
eredienste.ondersteuning  aan  siekes  en  be- 
droefdes  in  die  gemeente,  fondsinsame- 
lingsprojekte  met  die  oog  op  barmhartig- 
heidswerk,  gemeente-etes  by  Nagmaalge- 
leenthede,verversings  by  begrafnisse  en  die 
jaarlikse  ete  aan  alle  seniorlidmate. 

Ten  spyte  van  ver  afstande  doen  die  susters 
hierdie  werk  met  entoesiasme  en  sonder 
murmurering.  Sulke  positiewe  gesindhede 
maak  van  die  RHSV  ’n  seën. 


Die  RHSV-Embleem. 


RHSV  Bestuur  1996 


Voor  vlnr:  S Prinsloo,  A Hertzog,  J Botha. 
Agter  vlnr;  M Botha  enJSmit. 


RHSV 1996 

RHSV  in  1969 

Voor  vlnr:  S Bester,  J de  Beer,  JMC  Duuenhage,  EE  Cronje,  M van  Niekerk,  A Hugo  en  M Siernens. 
Ager  vlnr:  M Smit,  M van  der  Merwe,  M Brits  en  GS  Lyon. 


RHSVin  1975 

VOORSITTERS 
VAN  DIE  RHSV 
VAN  HARARE 


Mev  Edelweis  Cnonje 

Ds  Cronje  is  ’n  paar  maande  nadat  hy  in  Harare  georden  en  bevestig 
is,  met  sy  pragtige  nooi,  Edelweis,  in  die  huwelik  bevestig.  Sy  het 
dadelik  ingespring  en  as  voorsitter  vir  die  RHSV  opgetree.  In  hierdie 
tyd  was  die  RHSV  by  ’n  wye  verskeidenheid 
aktiwiteite  betrokke.  Die  dames  het  etes  verskaf  by 
troues,  die  basaarreëlings  hanteer  en  hulle  ontferm 
oor  almal  in  die  gemeente  wat  nood  beleef  het.  Nadat 
ds  Cronje  uit  die  amp  bedank  het,het  Edelweis  Cronje 
steeds  ’n  aktiewe  lid  van  die  RHSV  gebly.  Tot 
^ Desember  1981  was  sy  die  sekretaresse  van  die 
vereniging,  maar  het  ook  by  tye  die  voorsitterskap 
behartig.  Vir  so  lank  as  wat  sy  in  Harare  was,  het  sy  haar  kragte  by 
die  RHSV  ingewerp. 

Mev  Lida  Naudé 

Mev  Lida  Naudé  was,soos  dit  haar  aard  was,  baie  bedrywig  in  die 
RHSV  vandat  sy  en  haar  man,ds  Jaco  Naudé  in  die  gemeente  aange- 
kom  het.  Met  al  die  aktiwiteite  van  die  vereniging  is  kragdadig  deur 
haar  voortgegaan.  Daar  is  ook  in  hierdie  tyd  ’n  stalletjie  by  die  Salis- 
bury  Skou  behartig  waar  die  susters  wegneemetes  verkoop  het. 
Omdat  die  gemeente  in  hierdie  tyd  baie  aandag  aan  die  jeug  gegee 
het,het  die  RHSV  hulle  in  die  besonder  beywer  om  te  deel  aan  die 
toerusting  van  jongmense.  Baie  aandag  is  ook  gegee  aan  die  ont- 
spanning  van  die  gemeentejeug 

Onder  leiding  van  mev  Naudé  is  daar  ’n  groot  bydrae  gemaak  tot 
die  boufonds  vir  die  nuwe  kerk.  Dit  is  hoofsaaklik  in  die  orrelfonds 
gestort.  Groot  projekte  is  deur  die  klompie  susters  aangepak.  Gert 
Potgieter  is  onder  andere  genooi  om  in  Harare  te  kom  optree.  Die 
projek  het  ’n  bedrag  van  $1  827  as  wins  gelewer. 

Mev  Naudé  het  geen  tree  teruggestaan  vir  haar  ywerige  en  besige 
man  met  haar  gemeentewerk  nie.  Sy  was  klein  van  postuur,  maar 
het  ’n  groot  hart  en  gewillige  hande  wat  vir  niks  verkeerd  staan  nie, 
gehad. 

Mev  Elsawame  Beukes 

Die  dienstyd  van  ds  en  mev  Dries  Beukes,is  bekend  as  die  tyd  waarin 
die  RHSV  onder  die  goeie  leiding  van  mev  Elsamarie  Beukes,saam 
met  die  gemeente  alles  in  die  stryd  gewerp  het  om  die  nuwe 

E— ^ kerkgebou  op  te  rig  en  die  uitgawes  daaraan  verbon- 
de  te  betaal.  Troues,  spysenering  by  wyksbyeen- 
komste,  en  veel  meer  se  winste  is  gestort  in  die 
orrelfonds  en  in  ’n  fonds  vir  kombuiskaste  vir  die 
kerkgebou.  Die  susters  behartig  ook  in  hierdie  tyd 
die  reëlings  vir  die  inwyding  van  die  kerkgebou.  In 
totaal  het  die  susters  $4  000  bygedra  tot  die  orrel- 
fonds.’n  stoof  aangekoop  en  baie  kontant  aan  die  kerkraad  geskenk 
vir  die  boufonds  van  die  kerkgebou. 

AI  hierdie  bedrywighede  het  onder  die  bekwame  leiding  van  die 
toegewyde  voorsitter,  mev  Elsamarie  Beukes,  gestaan. 


Mev  Giepie  BKeedr 

Mev  Giepie  Breedt  word  voorsitter  van  die  RHSV  in  ’n  baie  moeilike 
tyd  in  Rhodesië.  Die  oorlog  was  op  ’n  gevorderde  stadium  en  baie 
getroue  susters  het  die  land  verlaat.  Tog  het  al  die  bedrywighede 
steeds  voortgegaan.  Daar  is  steeds  by  troues  gespyseneer  en  al  die 
ander  gewone  take  is  verrig.  In  Augustus  1978  skenk  die  susters  die 
helfte  van  die  $3  000  wat  nog  geskuld  is  op  die  kerkgebou,aan  die 
kerkraad. 

Afgesien  van  die  moeilike  tye  het  die  RHSV  steeds  met  hulle 
werksaamhede  voortgegaan. 

Mev  Susan  Pmnsloo 

Op  20  Junie  1982  tree  mev  Prinsloo  vir  die  eerste  keer  as  voorsitter 
van  die  sustersvereniging  op.  ’n  Posisie  wat  sy  tot  13  Februarie  1994 
sou  beklee.  In  die  geskiedenis  van  die  sustersvereni- 
ging  van  Harare  het  sy  vir  die  langste  tydperk  as 
voorsitter  gedien. 

In  ’n  moeilike  tyd  van  herderloosheid  neem  sy  die 
leiding  met  groot  onderskeiding  waar.  Sy  slaag  daarin 
om  die  susters  bymekaar  te  hou  en  ’n  goeie  onder- 
linge  gees  te  handhaaf.  Alhoewel  die  getal  meewer- 
kende  lede  van  die  vereniging  drasties  gedaal  het  as  gevolg  van  die 
verhuisings  uit  die  gemeente,  het  die  aktiwiteite  onder  haar  voor- 
sitterskap  steeds  pragtig  vooruitgegaan. 

Op  1 Augustus  1987  word  daar  weer  vir  die  eerste  keer  in  baie  jare 
onder  haar  leiding  ’n  basaar  gehou.  Hierna  sou  dit  weer  ’n  jaarlikse 
instelling  word. 

Onder  leiding  van  mev  Susan  Prinsloo,  het  die  ywerige  getroue 
susters,’n  baie  groot  taak  verrig  in  die  12  jaar  van  herderloosheid. 

Mev  Annelie  EleKTzog 

Die  groot  vreugde  om  weer  ’n  predikantspaar  in  die  gemeente  te 
ontvang,was  ongeken. 

Op  24  April  1994  tree  mev  Annelie  Hertzog  vir  die 
eerste  keer  as  voorsitter  van  die  RHSV  op.  Die  getalle 
van  die  susters  was  steeds  min  maar  tog  het  dit  nie 
afbreek  gedoen  aan  die  ywer  van  die  susters  nie.  ’n 
Groot  probleem  wat  ervaar  is,is  dat  baie  susters  baie 
ver  van  die  gemeentesentrum  af  woon  en  dat  die 
kontak  met  hulle  min  is.  Daar  is  daarom  besluit  om 
met  ’n  sustersbladjie  te  begin.  Dit  bevat  nuus  van  al 
die  susters,  RHSV-bedrywighede,  verjaarsdae,  ensovoorts.  Dit  word 
maandeliks  uitgegee  en  is  baie  gewild.  Verder  is  die  susters  baie 
betrokke  by  koekverkopings,  basaarreëlings  en  ’n  groot  jaarlikse 
funksie  vir  die  senior  lidmate.  ’n  Groot  deel  van  die  inkomste  van 
die  RHSV  word  geskenk  aan  ouetehuise,  hospitale  en  ander 
inrigtings. 

Al  is  hierdie  susters  min,  en  al  bly  hulle  ver  van  mekaar  af  staan 
hulle  hulle  plek  vol  in  die  gemeente.  Hulle  is  die  gemeente  se  trots. 

Huidige  EnedienspLekke 


Daar  word  tans  (1996)  op  vyf  plekke  in  die  gemeente  eredienste 
gehou  te  wete  in  Harare,Chinhoyi,Chegutu,Welgetroos  en  Bindura. 
Elke  plek  het  sy  eie  karakter  en  atmosfeer.  Lidmate  ontsien  geen 
moeite  nie  en  ry  van  ver  af  om  eredienste  by  te  woon.  Daar  is 
heelparty  wat  gereeld  verder  as  200  km  ver  ry  om  ’n  erediens  by  te 


woon.  Na  afloop  van  eredienste  word  daar  altyd  gekuier  rondom 
die  tee-  en  koektafel.  Die  wyse  waarop  lidmate  kuier  by  dié  geleent- 
hede,  sal  nie  maklik  deur  ander  oortref  word  nie.  Die  mense  kom 
immers  ver  en  is  uitgehonger  om  te  kuier.  Daarom  is  daar  geen  haas 
om  sommer  direk  na  ’n  erediens  huiswaarts  te  keer  nie. 


Gemeentelede  van  Harare. 


Gemeentelede  van  Chegutu. 


Gemeentelede  van  Welgetroos  by  ’n  buitediens  op  die  plaas 


Gemeentelede  tydens’n  buitediens  op  Chinoyi. 


Welgetroos  spog  self  met  vyf  lidmate  wat  langer  as  vyftig 
jaar  in  die  gemeente  is.  Vlnr:  H Brits,  B Brits,  M Botha  en 
P Botha.  (M  Brits  is  afwesig). 


van  Theuns  Coetzee. 


Hans  en  Renê  se  baba  is  by  ’n  buitediens  te 
Chinoyi  gedoop. 

Kaiegese 


Ejlke  Sondag  voor  die  aanvang  van  die 
erediens  is  dit  kategesetyd  in  Harare. 
Kategese  word  ook  in  Chegutu  en  op 
Karoi  gehou.  Omdat  daar  nie  by  alle 
buitewyke  elke  Sondag  eredienste  gehou 
word  nie,aanvaar  ouers  in  die  wyke  self 
verantwoordelikheid  vir  die  kategese. 

Sedert  die  koms  van  ds  Hertzog  na  die 
gemeente,  het  die  kategesewerk  wat 
deur  prop  Frans  Ras  op  dreef  gebring  is, 
’n  bloeitydperk  beleef  en  gaan  dit  steeds 
van  krag  tot  krag.  ’n  Hoogtepunt  is  die 
jaarlikse  kategese-afskeidsprojek. 


Kategesegroep  uan  Harare.  In  die  agterste  ry  is  Pieter  de  Bruijn,  die  kategesehoof. 

Basaan  in  HamKe 


Basaarkommissie 


Voor  vlnr:  oudl  W Prinsloo  en  diak  S Prinsloo 
Agter  vlnr:  di^k  J Smit,  oudl  B Kotze  en  ds  C Hertzog. 
(Afwesig:  mev  L Nortier). 


Die  tent  doen  die  ding. 


Hararese  basaaris  ’n  jaarlikse  hoogtepunt  nie  net  virdie  gemeen- 
te  nie,  maar  as’t  ware  vir  die  hele  dorp.  Omdat  die  Hervormers  so 
goed  bekend  is  vir  hulle  kwaliteit  basaar,  geniet  dit  gewoonlik  wye 
ondersteuning. 


Aan  die  spits  staan  ’n  ervare  en  bekwame  basaarkommissie  met 
diaken  Susan  Prinsloo  as  voorsitter.  Sy  dien  reeds  vir  agt  jaar  in  die 
hoedanigheid.  Daar  word  al  geglo  dat  ’n  basaar  nie  sonder  haar 
kan  plaasvind  nie. 


Soos  in  baie  ander  gemeentes  van  die  Kerk,  word  ook  in  Harare 
weke  en  soms  selfs  maande  voor  die  tyd  aan  die  werk  gespring  met 
gebak  en  allerlei  ander  projekte.  Die  groot  bedrywigheid  begin  in 
alle  erns  drie  weke  voor  die  basaar.  Afstande  verhinder  nie  lidmate 
wat  ver  bly  om  te  kom  deel  aan  die  bedrywighede  nie.  Onder  leiding 
van  ouderling  Jack  Botha  word  die  vleis  ’n  paar  dae  voor  die  basaar 
bewerk  en  die  heerlikste  wors  denkbaar  gemaak.  Die  wors  bly  deur 
die  jare  heen  die  treffer  wat  baie  mense  na  die  basaar  lok. 


Koeksisters  bly  ’n  treffer  vir  die  susters.  Kan  hulle  nie 
koekroUers  goed  hanteer  nie! 


Die  basaardag  self  is  vreugdevol  en  aangenaam.  Daar  heers 
gewoonlik  ’n  ontspanne  atmosfeer  omdat  almal  se  werk  reeds  voor 
die  tyd  afgehandel  is  en  daar  feitlik  net  gekuier  en  geëet  kan  word. 
Die  basaar  vir  1996  het  ’n  rekordbedrag  van  $95  000  opgelewer. 
Voorwaar  ’n  prestasie  en  ’n  bekroning  van  harde  werk. 


’n  Gesellige  samesyn  in  die  tentbasaar. 


Worsmaak  put  oom  Hennie  Hugo  uit. 

Ook  die  manne,  nogal  harde  boere,  help  koeksisters  bak  vir  die  basaar.  Hier 
kyk  Pieter  en  Maria  de  Bruijn  hoe  Tommie  Nortier  ’n  koekroller  gebruik. 


Ashley  Kotze  lag  lekker  oor  al  dié  lekker  wors.  Hier  lê  maar  ’n  paar  meter 
van  die  ongeveer  1,5  km  wors  wat  gemaak  is  vir  die  basaar  van  1996. 


Die  naaldwerktafel  tydens  die  basaar  in  1995  kreun  onder  die  vrag.  Theuns  Coetzee  is  bobaas  by  worsmaak. 

Msasa  - 

Ons  gemeemehLad 

Msasa  Redaksie. 


Voor  ulnr:  B Fernandes  en  A Hertzog. 

Agter  ulnr:  P de  Bruijn  (redakteur)  en  ds  C Hertzog. 

Harare  kan  ookspog  metsy  gemeenteblad.  Die  gewilde 
blad  heet  Msasa.Omdat  almal  vêr  van  mekaar  bly,  is  hierdie 
blad  onmisbaar  om  inligting  deur  te  gee  en  mekaar  se  lief 
en  leed  te  deel.Hierdie  eie  publikasie  kan  vergelyk  word 
met  van  die  bestes  in  die  Kerk. 


Siekediensgnoep 


Voor  ulnr:  S Prinsloo  en  W Prinsloo. 
Agter  ulnr:  A Hertzog  en  B Fernandes. 


D iensgroepwerk  het  ook  beslag  gekry  in  gemeente  Harare. 
Die  diensgroep  vir  siekes  funksioneer  na  behore  en  doen 
baie  goeie  werk  in  die  gemeente.  Bejaarde-  en  siek  lidmate 
en  soms  nie-lidmate  word  besoek.  Die  blye  evangelie  word 
ook  op  die  besondere  wyse  na  talle  beproefdes  uitgedra. 
Daar  bestaan  groot  waardering  vir  dié  werk. 


DiakonaLe 

Dienskownee  (DDK) 


Soos  in  alle  ander  gemeentes  van  die  Kerk 
is  daar  ook  ’n  diakonale  dienskomitee  in  die 
lewe  geroep.  Die  DDK  gee  leiding  en  dra  sorg 
vir  die  versorging  van  behoeftiges. 


Diakonale  Dienskomitee 
Voor  ulnr:  J Smith  en  S Prinsloo. 

Agter  ulnr:  J Botha  (uoorsitter)  en  ds  C Hertzog. 

Die  STudiegnoep 


Voor  vlnr:  B.  Fernandes,  ds  C.  Hertzog  en  A.  Hertzog. 

Agter  vlnr:  O.  Fernandes,  P.  de  Bruijn  en  G.  du  P. 
Ferreira.  (Afwesig  is  W.  Bezuidenhout,  B Marshall.) 


.^^an  die  begin  van  1996  is  die  Studiegroep  op  die  been 
gebring.  Hierdie  groep  vergader  elke  twee  weke.  Die 
Studiegroep  beywer  hom  juis  vir  die  behoorlike  en  korrekte 
funksionering  van  die  gemeente.  Deur  eredienste,  kategese, 
vergaderings  en  alle  ander  gemeentelike  werk  te  evalueer  en 
te  bespreek.poog  die  Studiegroep  om  die  gemeente  geestelik 
op  te  bou.  Alhoewel  die  groep  nog  relatief  jonk  is.hetsy  werk 
reeds  baie  goeie  vrug  opgelewer. 


BybeLsTudiegnoepe 


Bybelstudiegroep  in  Harare. 


Bybelstudiegroep  op  Chifumbi. 


T^wee  Bybelstudiegroepe  in  die  gemeente  vergadergereeld. 
Die  een  groep  is  in  Harare  en  vergader  weekliks.  Die  ander 
groep  is  op  die  plaas  van  oud  Leon  Nortiepsowat  50  km  uit 
die  stad.  Hierdie  groep  vergader  elke  twee  weke.  Na  afloop 
van  die  Bybelstudie,word  die  geleentheid  gebruik  om  saam 
te  kuier  by  ’n  heerlike  boere-ete. 


JongojenskyeenkoaisTe 


IN^aandeliks  word  ’n  jongmensbyeen- 
koms  gereël.  Die  jonger  garde  in  die 
gemeente  kom  bymekaar  om  te  kuier  en 
saam  te  speel  en  te  lag.  Die  byeenkomste 
het  eers  in  1995  begin  en  gaan  elke  keer 
van  krag  tot  krag.  Geslaagde  pannekoek- 
en  speletjiesaande  vind  gereeld  plaas. 
Oudl  P de  Bruijn  en  diak  J Smit  is  verant- 
woordelik  vir  die  reëlings. 


Jongmense  van 
Hararegemeente. 


43 


Geweemekamp 

C3or  die  naweek  die  naaste  aan  16 
Desember  word  die  gemeente  se  jaarlikse 
gemeentekamp  gehou.  Ditisin  1993begin 
en  elke  jaar  is  die  belangstelling  en  by- 
woning  groter.  Die  Saterdag  word  daar  in 
die  oggend  ’n  Geloftediens  gehou.  Sover 
bekend  is  dit  die  enigste  Geloftediens  in 
Zimbabwe.  Vanaf  1996  poog  die  kamp- 
komitee  om  ook  die  ander  Afrikaners  in  die 
omgewing  van  die  kamp.by  die  naweek  se 
verrigtinge  te  betrek.  Daar  word  baie  uit- 
gesien  na  die  gemeentekamp  omdat  dit  ver- 
al  ’n  geleentheid  is  waar  die  gemeente  saam 
kuier.speel  en  sing. 


Geloftediens  1995:  groot  en  klein  bou  saans  ossewaens  en 
maak  kleiosse  om  aan  die  kinders,  uir  wie  dit  onbekend  is 
agv  hulle  skoolleerplan,  ’n  idee  te  gee  van  die  gebeure. 


Ds  Colin  aan  die  woord. 


Baie  tyd  vir  ontspanning. 

Fimnsiëlekowmssie 


Voor  vlnr:  J Botha,  B Kotze  en  S Prinsloo. 
Agter  vlnr:  P de  Bruijn  en  ds  C Hertzog. 


I^/Iin  gemeentes  met  120  belydende  lidmate  het  die  vermoë 
om  ’n  volle  standplaas  en  al  die  ander  uitgawes  daaraan 
verbonde,  te  dra.  Met  slegs  geringe  hulp  uit  die  Gemeente 
Opboufonds  in  Suid-Afrika,word  dit  gedoen  deur  gemeente 
Harare.  Daar  is  twee  redes  hiervoor.  Eerstens  is  die 
verkondiging  van  die  Woord  vir  die  gemeente  ’n  hoë  prioriteit. 
Gemeentelede  is  bereid  om  op  te  offer  om  die  voorreg  te 
geniet.  Tweedens  pas  die  finansiëlekommissie  ’n  baie  gesonde 
finansiële  bestuursbeleid  toe.  Die  voorsitter,  ouderling  Ben 
Kotze,  reis  die  420  km  van  sy  huis  af  na  Harare  toe  en  terug 
met  groot  gewilligheid  vir  ’n  vergadering  van  ’n  uur  of  twee. 
Die  finansiëlekommissie  dra  sorg  dat  finansiële  sake  in  die 
gemeente  vlot  en  korrek  verloop  en  neem  ’n  essensiële  plek 
in,in  die  gemeente  se  bestaan  en  funksionering. 


Die  KosreR 


Ons  koster,  diaken  Bekker. 


Virelke  gemeente  issy  koster ’n  belangrike  figuur.Diaken  Boet 
Bekker  issedert  1986  koster  van  die  gemeente.Hy  het  ’n  groot 
liefde  vir  tuinwerk  en  bestee  baie  tyd  en  aandag  aan  die 
kerkterrein  se  tuin.Hy  het  reeds  meer  as  vyftig  bome  en  struike 
in  die  tuin  geplant. 


Ons  Omelis 


Babs  Marshall. 


T annie  Babs  Marshall  bespeel  al  vir  baie  jare  die  orrel.  Baie 
jare  gelede  het  sy  ook  vir  ander  gemeentes  van  ons  Kerk  die 
orrelbegeleiding  waargeneem.  Veral  lidmate  van  Chegutu  en 
Mutare  sal  haar  hiervoor  onthou. 


Goue  hmilof 


Chris  en  Hettie  Steyn. 


Banie  en  Esther  Badenhorst. 


T 

1 wee  egpare  in  die  gemeente  is  so  geseënd  om  vir  langer  as 
50  jaar  getroud  te  wees.  Oom  Chris  en  tannie  Hettie  Steyn 
woon  op  ’n  plaas  naby  Shamva  waar  oom  Chris  steeds  ywerig 
boer.  Oom  Banie  en  tannie  EstherBadenhorstwoon  in  Harare 
en  maak  terdeë  van  die  geleentheid  wat  hulle  het  om  naby 
die  kerk  te  woon  gebruik  om  eredienste  getrou  by  te  woon  en 
by  baie  ander  gemeentelike  aktiwiteite  betrokke  te  raak. 


45 


Fees  in  Okwken 


Feeskomitee 


Ds  Colin  Hertzog,  Annelie  Hertzog  en  Gill  Ferreira.  Inlas:  Hans  Kotze. 


FeespnogKaai 

VRogRam  vir  die  naweek 


VRydag  4 OkwheK  1996 


18:00  Ontvangs  en  braaivleis  by  die  Prinsloo’s 

Sarendag  5 Okwken  1996 


9:00  Minimark  by  die  Kerk 

12:00  Middagete 

13:30  Jukskeikompetisie  tussen  gaste  en  Harare.  Koffie  drink  en  kuier. 

15:30  Rus  by  huise  en  gereedmaak  vir  voorbereidingsdiens 

18:00  Onthulling  van  hoeksteen  van  Gwelogemeente 

Onthulling  van  hoeksteen  van  Harare  se  eerste  kerkgebou  - Prof  JP  Oberholzer 

18:00  Voorbereidingsdiens  - Ds  PD  Smit 

Sondag  6 Okwben  1996 

10:00  Nagmaal  - Prof  JP  Oberholzer 

Danksegging  - Ds  APJ  Beukes 

1 1 :30  Gemeente-ete  en  afsluiting 

BRonne 


Die  volgende  persone  het  tyd  afgestaan  om  in  onderhoude  hulle  herinneringe  van  vroeër  weer  te  gee; 
Gill  Ferreira  Wiliem  Prinsloo  Susan  Prinsloo 

Boet  Bekker  Hennie  Hugo  Herman  Brits 

Maud  Botha 

Notules  van  kerkraads-  en  gemeentevergaderings  van  SalisburyGatooma,  Welgetroos  en  Macheke  vanaf 
1942-1996. 

Van  der  Westhuizen,  EJ  1981.  ’n  Oorsig  oor  die  geskiedenis  van  die  Nederduitsch  Hervormde  Kerk  in 
Rhodesië  tot  1939.  BD  Skripsie.  Argief  Kerkkantoor:  Pretoria. 

Verskeie  oud-predikante  van  gemeente  Harare  het  hulle  herinneringe  van  hulle  dienstyd  op  skrif  gestel 
en  fotos  beskikbaar  gestel. 

Ds  Colin  Hertzog,ons  predikant,  wat  baie  dae  en  nagte  opgeoffer  het  om  die  navorsingswerk  in  Harare 
en  in  die  argief  te  Pretoria  te  doen,die  bronne  te  ontsluit  en  die  voorlopige  tikwerk  te  doen,die  voer  en 
op  skrifstelling  van  onderhoude  en  die  skakeling  met  persone  wat  bydraes  moes  lewer  vir  die  blad. 
Sondersy  besondere  insette  sou  die  blad  nie  die  lig  kon  sien  nie. 

Dr  SP  Pretorius  wat  die  redaksie  bygestaan  het  met  die  skryf  en  uitlê  van  die  blad. 

Mnr  Nandor  Sarkady  die  argivaris  by  die  kerkargief  in  Pretoria,  vir  die  beskikbaarstelling  van  bronne  en 
fotos. 

Mev  Nicola  Nieuwoudt  ’n  lid  van  die  Kerk  van  Paarl  Litho  drukkers  in  die  Paarl  vir  die  uitleg,versorging 
en  druk  van  die  blad. 

Mev  Stella  Muller  van  Pretoria  wat  die  tikwerk  behartig  het. 

Dr  PJ  de  Beer  van  Konteks  wat  behulpsaam  was  met  fotos. 

Mev  Annelie  Hertzog  vir  die  ontwerp  van  die  voorblad. 


Donarems 


Besondere  dank  word  hiermee  betuig  teenoor  die  volgende  persone  wat  bladsye  geborg  het  en  ander  finansiële 
bydraes  gemaak  het  tot  die  publikasie  van  hierdie  feesblad. 


Hans  Kotze 

Hannes  Kotze 

Ben  Kotze 

Johan  Joubert 

Jannie  Louw 

Leon  Nortier 

Tommie  Nortier 

Boet  Bekker 

Willem  Prinsloo 

Anoniem 

Frikkie  Smith 

Hennie  Hugo 

Hannetjie  Hugo 

Gill  Ferreira 

Herman  Brits 

Magda  van  Zyl 

W van  Outshoorn 

Piet  Ferreira 

Babs  Marshall 

Fanie  Pretorius 

Frans  Boshoff 

Tienie  Prinsloo 

Dries  Beukes 

Jaco  Naudé 

Willie  Prinsloo 

Rowan  Cronje 

Whitey  en  Susan  Heymans 

Pieter  en  Maria  de  Bruijn 

Mev  K Wilkens 

Anoniem 

Nicolaas  Steenekamp 

At  McDonald 

GobwellTrading 

Ter  herinnering  aan  Japie  en  Connie  Smit 
Ter  herinnering  aan  Sannie  Celliers 
Ter  herinnering  aan  Chris  en  Martie  Botha 
Ter  herinnering  aan  Anna  Henderson 
Anoniem 

SLOT 


1 Thessalonisense  5:12  en  13  sê:  Broers,  ons  vra  julle:  Erken  die 
mense  wat  so  hard  onder  julle  werk  en  julle  in  opdrag  van  die  Here 
lei  en  teregwys.  Betoon  in  liefde  die  hoogste  agting  aan  hulle  ter 
wille  van  hulle  werk.  In  die  vyf-en-sestig  bestaansjare  van  gemeente 
Harare  was  daar  baie  mense  wat  hard  gewerk  het.gelei  het  en  tereg- 
gewys  het.  Hulle  was  mense  soos  di  PJL  Bierman,  SJ  Strijdom,  JP 
Oberholzer  en  ander.  Hierdie  predikante  en  hulle  gades  het  sonder 
uitsondering  die  Here  gedien  met  onvermoeide  ywer.  Hierdie  fees- 
blad  is  onder  meer  ’n  poging  om  aan  hulle  die  hoogste  agting  te 
betoon. 

Tog  is  dit  nie  net  aan  die  werk  van  predikante  waaraan  gedink  word 
nie.  Daar  was  regdeur  die  geskiedenis  van  die  gemeente  mense 
soos  Lil  Duvenhage,Hennie  Hugo,Ernst  van  derWesthuizen  en  ander 
wat  die  gemeente  met  ywer  gelei,tereggewys  en  bedien  het.  Almal 
se  name  word  wel  nie  in  die  blad  genoem  nie,maar  ook  hulle  word 
in  ons  gedagtes  onthou.Vandag  is  die  kerkgebou  en  die  bediening 
wat  steeds  aangaan,  gebou  op  die  fondamente  wat  hierdie  mense 
gelê  het. 

As  hiersoveel  erkenning  aan  mense  gegee  word,hoeveel  erkenning 
en  eer  moet  dan  nie  aan  God  gegee  word  nie?  Daar  was  baie  tye 
waarin  gewonder  is  of  die  gemeente  ooit  weer  ’n  predikant  sal 
bekom.  Daar  was  tye  waarin  getwyfel  is  oor  die  voortbestaan  van 
die  gemeente.  Daar  was  selfs  ’n  tyd  wat  die  kerkgebou  verkoop  sou 
word. 

Vandag  weet  die  gemeente  dat  nie  een  van  hierdie  nagmerries 
werklikheid  geword  het  nie.  Dit  is  nie  te  danke  aan  lidmate  en 
predikante  nie.  Net  God  kan  daarvoor  gedank  word.  Saam  met  die 


psalmis  kan  die  gemeente  vandag  bely  As  die  Here  die  huis  nie 
bou  nie,  swoeg  die  wat  daaraan  bou  tevergeefs  (Ps  127:1).  Dit  is 
die  Here  wat  hierdie  gemeente  deur  al  die  jare  gebou  en  in  stand 
gehou  het. 

Hy  het  so  dikwels  die  vrese  in  vreugdes  verander.  Die  traan  in  ’n 
glimlag.  Hy  het  die  gemeente  gedra  deur  moeilike  tye.  Daarom  kan 
ons  sê:  Ons  wil  die  Here  prys.  Ons  wil  die  Here  prys  so  lank  ons 
lewe,  ons  wil  die  lof  van  ons  God  besing  so  lank  ons  daar  is. 
(Ps  146:1  en  2). 

Vandag,in  1996,bestaan  daarsteeds  vrae  rondom  die  toekoms  van 
die  gemeente:Tot  wanneer  gaan  die  gemeente  bestaan?  Gaan  die 
gemeente  ooit  groei?  Hoe  lank  gaan  werkpermitte  nog  toegestaan 
word?  Hierdie  en  ander  vrae  draai  steeds  in  baie  mense  se  koppe. 

Die  vraag  is  of  hierdie  tipe  vrae  nie  getuig  van  ’n  ongeloof  in  God  se 
vermoëns  en  krag  nie.  Getuig  dit  nie  dalk  van  ’n  wantroue  in  sy 
getrouheid  nie?  God  het  die  gemeente  in  die  verlede  so  goed 
bygestaan,gelei  en  versorg.  Waarom  sal  Hy  sy  trou  laat  wyk? 

Vandag  kan  die  gemeente  net  vertrou  dat  God  die  gemeente  steeds 
sal  seën  en  genadig  sal  wees.Verder  kan  elkeen  maar  net  sy  hande, 
voete,  stem,  vermoëns  en  besittings  aan  God  toevertrou  om  die 
volgende  seënbede  waar  te  maak: 

Mag  God  ons  genadig  wees  en  ons  seën,  mag  Hy  tot  ons  redding 
verskyn,sodat  sy  dade  oor  die  hele  wêreld  heen  bekend  mag  word, 
sy  reddende  krag  onder  alle  nasies.  (Ps  67:2  en  3) 

Ds  Colin  Hertzog 

